Avis juridique important

|

41982D0015

82/15/EKAX: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα συνελθόντων στα πλαίσια του Συμβουλίου της 21ης Δεκεμβρίου 1981 περί τροποποίησης της απόφασης 80/1261/EKAX η οποία ανοίγει δασμολογικές προτιμήσεις για προϊόντα καταγωγής Ζιμπάμπουε, τα οποία υπάγονται στην εν λόγω Κοινότητα

Επίσημη Εφημερίδα αριθ. L 009 της 14/01/1982 σ. 0026 - 0026

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί τροποποιήσεως της αποφάσεως 80/1261/ΕΚΑΧ η οποία ανοίγει δασμολογικές προτιμήσεις για προϊόντα καταγωγής Ζιμπάμπουε, τα οποία υπάγονται στην εν λόγω Κοινότητα  (82/15/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ,  Εκτιμώντας:  ότι τα Κράτη μέλη έχουν συνάψει μεταξύ τους τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος·  ότι η ενδιάμεση συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ζιμπάμπουε, η οποία υπεγράφη στο Λουξεμβούργο στις 4 Νοεμβρίου 1980, εγκρίθηκε εκ μέρους της Κοινότητος με τον κανονισμό (ΕΟΚ) αριθ. 3550/80 του Συμβουλίου (1)· ότι η ενδιάμεση αυτή συμφωνία εφαρμόζεται μέχρι την έναρξη ισχύος της συμφωνίας προσχωρήσεως της Δημοκρατίας της Ζιμπάμπουε στη δεύτερη σύμβαση ΑΚΕ-ΕΟΚ·  ότι η συμφωνία προσχωρήσεως καθώς και η ανάλογη συμφωνία μεταξύ των Κρατών μελών της Ευρωπαϊκής Κοινότητος Άνθρακος και Χάλυβος και της Δημοκρατίας της Ζιμπάμπουε υπόκεινται στην έγκριση κάθε υπογράφοντος κράτους σύμφωνα με τους δικούς του συνταγματικούς κανόνες· ότι η ολοκλήρωση των διαδικασιών έχει καθυστερήσει κατά τρόπο ο οποίος καθιστά αδύνατη την έναρξη ισχύος τους κατά την προβλεπόμενη ημερομηνία, δηλαδή την 1η Ιανουαρίου 1982,  Ενδιαφερόμενοι να εφαρμόσουν τις δασμολογικές διατάξεις που συμφωνήθηκαν στις εν λόγω συμφωνίες κατά τρόπο συνακόλουθο,  με τη σύμφωνη γνώμη της Επιτροπής,  ΑΠΟΦΑΣΙΖΟΥΝ:  Άρθρο 1  Στο άρθρο 1 της αποφάσεως 80/1261/ΕΚΑΧ (2), οι λέξεις «αλλά το αργότερο μέχρι τις 31 Δεκεμβρίου 1981» διαγράφονται.  Άρθρο 2  Τα Κράτη μέλη λαμβάνουν τα αναγκαία μέτρα για την εκτέλεση της παρούσας αποφάσεως.  Έγινε στις Βρυξέλλες, στις 21 Δεκεμβρίου 1981.  Ο Πρόεδρος  N. RIDLEY  (1) ΕΕ αριθ. L 372 της 31. 12. 1980, σ. 1.  (2) ΕΕ αριθ. L 372 της 31. 12. 1980, σ. 85.


title: Απόφαση (ΕΕ) 2015/575 του Συμβουλίου, της 17ης Δεκεμβρίου 2014 , σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Τυνησίας σχετικά με τις γενικές αρχές που διέπουν τη συμμετοχή της Δημοκρατίας της Τυνησίας σε προγράμματα της Ένωσης

text:
               11.4.2015

               EL

               Επίσημη Εφημερίδα της Ευρωπαϊκής Ένωσης

               L 96/1

         ΑΠΌΦΑΣΗ (ΕΕ) 2015/575 ΤΟΥ ΣΥΜΒΟΥΛΊΟΥ
   της 17ης Δεκεμβρίου 2014
   σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Τυνησίας σχετικά με τις γενικές αρχές που διέπουν τη συμμετοχή της Δημοκρατίας της Τυνησίας σε προγράμματα της Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212 σε συνδυασμό με το άρθρο 218 παράγραφοι 5 και 7,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Ιουνίου 2007, το Συμβούλιο εξουσιοδότησε την Επιτροπή να διαπραγματευθεί πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου (1), για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Τυνησίας σχετικά με τις γενικές αρχές που διέπουν τη συμμετοχή της Δημοκρατίας της Τυνησίας σε προγράμματα της Ένωσης («το πρωτόκολλο»).

               (2)

               Οι διαπραγματεύσεις αυτές έχουν ολοκληρωθεί.

               (3)

               Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Δημοκρατίας της Τυνησίας σε ορισμένα προγράμματα της Ένωσης. Το οριζόντιο πλαίσιο που δημιουργείται με το πρωτόκολλο συνιστά μέτρο οικονομικής, χρηματοδοτικής και τεχνικής συνεργασίας το οποίο επιτρέπει την πρόσβαση σε ενωσιακές ενισχύσεις, ιδίως χρηματοδοτικές, δυνάμει των ανωτέρω προγραμμάτων. Το πλαίσιο αυτό εφαρμόζεται μόνο σε εκείνα τα προγράμματα της Ένωσης που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Δημοκρατίας της Τυνησίας. Ως εκ τούτου, η υπογραφή και η προσωρινή εφαρμογή του πρωτοκόλλου δεν συνεπάγονται άσκηση αρμοδιοτήτων δυνάμει των διάφορων τομεακών πολιτικών που αποτελούν το αντικείμενο των προγραμμάτων, οι οποίες ασκούνται κατά τη θέσπιση των προγραμμάτων.

               (4)

               Το πρωτόκολλο θα πρέπει να υπογραφεί εξ ονόματος της Ένωσης και θα πρέπει να εφαρμοστεί σε προσωρινή βάση εν αναμονή της ολοκλήρωσης των αναγκαίων διαδικασιών σύναψής του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ένωσης, του πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Τυνησίας σχετικά με τις γενικές αρχές που διέπουν τη συμμετοχή της Δημοκρατίας της Τυνησίας σε προγράμματα της Ένωσης, με την επιφύλαξη της σύναψης του εν λόγω πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουδιοδοτείται να ορίσει το ή τα πρόσωπα τα αρμόδια να υπογράψουν το πρωτόκολλο εξ ονόματος της `Ενωσης.
   Άρθρο 3
   Το πρωτόκολλο εφαρμόζεται προσωρινά από την ημερομηνία της υπογραφής του μέχρι να ολοκληρωθούν οι διαδικασίες που προβλέπονται για τη σύναψή του.
   Άρθρο 4
   Η Επιτροπή εξουσιοδοτείται να ορίσει, εξ ονόματος της Ένωσης, τους ειδικούς όρους και τις προϋποθέσεις που ισχύουν για τη συμμετοχή της Δημοκρατίας της Τυνησίας σε κάθε μεμονωμένο ενωσιακό πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή θα τηρεί ενήμερη την αρμόδια ομάδα εργασίας του Συμβουλίου.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 17 Δεκεμβρίου 2014.

            Για το Συμβούλιο

            Ο Πρόεδρος

         G. L. GALLETTI

      (1)  ΕΕ L 97 της 30.3.1998, σ. 2.


Avis juridique important

|

41980D1261

80/1261/ΕΚΑΧ: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητος Άνθρακος και Χάλυβος συνελθόντων στα πλαίσια του Συμβουλίου της 16ης Δεκεμβρίου 1980 η οποία ανοίγει δασμολογικές προτιμήσεις υπέρ των προϊόντων που υπάγονται στην Κοινότητα αυτή και κατάγονται από τη Ζιμπάμπουε

Επίσημη Εφημερίδα αριθ. L 372 της 31/12/1980 σ. 0085 - 0085 Ελληνική ειδική έκδοση: Κεφάλαιο 11 τόμος 28 σ. 0193

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ  ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ  ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 16ης Δεκεμβρίου  1980 η οποία ανοίγει δασμολογικές προτιμήσεις για τα  προϊόντα καταγωγής Ζιμπάμπουε που υπάγονται στην Κοινότητα  αυτή - (80/1261/ΕΚΑ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ  ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ  ΧΑΛΥΒΟΣ,Εκτιμώντας ότι τα Κράτη Μέλη που μνημονεύονται  ανωτέρω έχουν συνάψει μεταξύ τους τη συνθήκη περί ιδρύσεως  της Ευρωπαϊκής Κοινότητος νθρακος και Χάλυβος Εκτιμώντας  ότι η ενδιάμεση συμφωνία μεταξύ της Ευρωπαϊκής Οικονομικής  Κοινότητος και της Δημοκρατίας της Ζιμπάμπουε πρέπει να  αρχίσει να ισχύει την 1η Ιανουαρίου 1981 Εκτιμώντας ότι η  αντίστοιχη συμφωνία μεταξύ των Κρατών Μελών της Ευρωπαϊκής  Κοινότητος νθρακος και Χάλυβος και της Δημοκρατίας της  Ζιμπάμπουε υπόκειται στην έγκριση κάθε υπογράφοντος κράτους,  σύμφωνα με τους ίδιους συνταγματικούς του  κανόνες Ενδιαφερόμενοι να εφαρμόσουν τις δασμολογικές  διατάξεις που συνομολογήθηκαν με την εν λόγω συμφωνία κατά  τρόπο συνακόλουθο,Σε συμφωνία με την  Επιτροπή,ΑΠΟΦΑΣΙΖΟΥΝ:ρθρο 1Από την ημερομηνία ενάρξεως  ισχύος της ενδιάμεσης συμφωνίας μεταξύ της Ευρωπαϊκής  Οικονομικής Κοινότητος και της Δημοκρατίας της Ζιμπάμπουε  και μέχρι την έναρξη ισχύος της συμφωνίας περί των προϊόντων  που υπάγονται στην Ευρωπαϊκή Κοινότητα νθρακος και Χάλυβος,  η οποία υπεγράφη στις 4 Νοεμβρίου 1980, το αργότερο όμως  μέχρι τις 31 Δεκεμβρίου 1981, τα προαναφερθέντα προϊόντα  απαλλάσσονται δασμών και φόρων ισοδυνάμου αποτελέσματος κατά  την εισαγωγή στην Κοινότητα, εφόσον είναι καταγωγής  Ζιμπάμπουε.ρθρο 2Οι διατάξεις που καθορίζουν τους κανόνες  καταγωγής για την εφαρμογή της ενδιάμεσης συμφωνίας ισχύουν  επίσης και για την παρούσα απόφαση.ρθρο 3Τα Κράτη Μέλη  αποφασίζουν με κοινή συμφωνία τα ενδεχόμενα μέτρα  προστασίας, τα οποία προτείνει ένα ή περισσότερα Κράτη Μέλη  ή/και η Επιτροπή.ρθρο 4Τα Κράτη Μέλη λαμβάνουν όλα τα  μέτρα τα οποία συνεπάγεται η εκτέλεση της παρούσας  αποφάσεως.Έγινε στις Βρυξέλλες, στις 16 Δεκεμβρίου 1980.Ο  ΠρόεδροςColette FLESCH


title: 82/888/EOK: Απόφαση του Συμβουλίου της 17ης Δεκεμβρίου 1982 για τη σύναψη συμφωνίας που τροποποιεί τη συμφωνία συντονισμού Κοινότητας — COST περί συντονισμένης δράσεως στον τομέα της φυσικοχημικής συμπεριφοράς των ατμοσφαιρικών ρύπων (δράση COST 61 α δις)

text:
 31 . 12 . 82                           Επίσημη ' Εφημερίδα των Ευρωπαϊκών Κοινοτήτων                         Άριθ. L 378 /37
                                                 ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                      της 17ης Δεκεμβρίου 1982
                 για τη σύναψη συμφωνίας που τροποποιεί τη συμφωνία συντονισμού Κοινότητας - COST περί
                 συντονισμένης δράσεως στον τομέα της φυσικοχημικής συμπεριφοράς των ατμοσφαιρικών
                                                    ρύπων (δράση COST 61 α δις)
                                                           (82/888 / ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                              ΑΠΟΦΑΣΙΖΕΙ :
 Έχοντας υπόψη :
                                                                                Αρθρο 1
 τη συνθήκη για την ίδρυση της Ευρωπαϊκής Οικονομικής
 Κοινότητας,                                                          H συμφωνία μεταξύ της Ευρωπαϊκής Οικονομικής Κοινό
                                                                      τητας, της Αυστρίας, της Γιουγκοσλαβίας, της Ελβετίας
την απόφαση 8 1 /2 1 3/ ΕΟΚ του Συμβουλίου της 3ης Μαρ               και της Σουηδίας, που τροποποιεί τη συμφωνία συντονι
τίου 1981 περί θεσπίσεως κλαδικού προγράμματος έρευ                  σμού Κοινότητας — COST περί συντονισμένης δράσης
νας και αναπτύξεως στον τομέα του περιβάλλοντος (προ                 στον τομέα της φυσικοχημικής συμπεριφοράς των ατμο
στασία του περιβάλλοντος και κλιματολογία) — έμμεσες                  σφαιρικών ρύπων (Δράση COST 61 α δις), εγκρίνεται εξ
και εναρμονισμένες δράσεις — ( 1981-1985) 0, και ιδίως                ονόματος της Κοινότητας.
το άρθρο 8 παράγραφος 1 ,
                                                                      Το κείμενο της συμφωνίας επισυνάπτεται στην παρούσα
την απόφαση 80/ 1 77/ ΕΟΚ του Συμβουλίου της 18ης                     απόφαση .
Δεκεμβρίου 1979 για τη σύναψη συμφωνίας περί συντονι
σμένης δράσεως στον τομέα της φυσικοχημικής συμπερι
φοράς των ατμοσφαιρικών ρύπων (δράση COST 61 α                                                 Αρθο 2
δις) a
                                                                      O Πρόεδρος του Συμβουλίου εξουσιοδοτείται να ορίσει
το σχέδιο αποφάσεως που υπέβαλε η Επιτροπή,                           τα αρμόδια πρόσωπα για την υπογραφή της συμφωνίας
                                                                      με δεσμευτικό για την Κοινότητα αποτέλεσμα.
Εκτιμώντας :
ότι η Επιτροπή διαπραγματεύτηκε, σύμφωνα με το άρθρο                  Εγινε στις Βρυξελλες, στίς 17 Δεκεμβρίου 1982 .
8 παράγραφος 2 της απόφασης 8 1 /2 1 3 / ΕΟΚ, συμφωνία
με τα τρίτα κράτη που συμμετέχουν στη συμφωνία
συντονισμού που προαναφέρθηκε με σκοπό την τροπο                                                    Για το Συμβούλιο
ποίηση της προαναφερθείσας αυτής συμφωνίας'
                                                                                O Πρόεδρος
ότι επιβάλλεται η έγκριση της συμφωνίας αυτής,                                                     H. CHRISTOPHERSEN
(')   ΕΕ αριθ. L 101 της 11.4. 1981 , σ. 1 .
(2)   ΕΕ αριθ. L 39 της 15.2 . 1980, σ. 18 .


Avis juridique important

|

31986D0488

86/488/ΕΟΚ: Απόφαση της Επιτροπής της 29ης Σεπτεμβρίου 1986 για την περάτωση διαδικασίας αντιντάμπινγ σχετικά με τις εισαγωγές τσιμέντων Portland προελεύσεως Ισπανίας στην πρώην Κοινότητα των Δέκα

Επίσημη Εφημερίδα αριθ. L 282 της 03/10/1986 σ. 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Σεπτεμβρίου 1986  για την περάτωση διαδικασίας αντιντάμπινγ σχετικά με τις εισαγωγές τσιμέντων Portland προελεύσεως Ισπανίας στην πρώην Κοινότητα των Δέκα  (86/488/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 380,  τον κανονισμό (ΕΟΚ) αριθ. 812/86 της 14ης Μαρτίου 1986 σχετικά με την άμυνα κατά των εισαγωγών που αποτελούν αντικείμενο ντάμπινγκ μεταξύ της Κοινότητας των Δέκα και των νέων κρατών μελών ή μεταξύ νέων κρατών μελών, κατά τη διάρκεια της περιόδου εφαρμογής των μεταβατικών μέτρων που καθορίζονται στην πράξη προσχώρησης της Ισπανίας και της Πορτογαλίας (1)·  Εκτιμώντας:  ότι, στις 2 Απριλίου 1985, η Επιτροπή, μετά από καταγγελία της Επιτροπής Συνδέσμου των Βιομηχανιών Τσιμέντου στην ΕΟΚ κίνησε διαδικασία αντιντάμπινγκ όσον αφορά τις εισαγωγές τσιμέντου Portland καταγωγής, ιδίως, Ισπανίας (2). Πρόκειται για το τσιμέντο Portland, πλην του λευκού τσιμέντου Portland, χύδην ή σε σάκους, που χρησιμοποιείται στη βιομηχανία οικοδομών, και υπάγεται στην κλάση ex 25.23 του κοινού δασμολογίου που αντιστοιχεί στον κώδικα ΝΙΜΕΧΕ 25.23-30·  ότι, με επιστολή της 12ης Μαΐου 1986, η Επιτροπή Συνδέσμου των βιομηχανιών τσιμέντου στην ΕΟΚ απέσυρε την καταγγελία της όσον αφορά τις εισαγωγές τσιμέντου Portland με προέλευση την Ισπανία, δεδομένης της νέας καταστάσεως που προέκυψε από την προσχώρηση της Ισπανίας στην Κοινότητα·  ότι, βασιζόμενη σ' αυτό το νέο γεγονός, η Επιτροπή πληροφόρησε, με επιστολή της 12ης Ιουνίου 1986, τα ενδιαφερόμενα κράτη μέλη σχετικά με την πρόθεσή της να περατώσει τη διαδικασία στο μέτρο που δεν θα έχει εγερθεί καμία αντίρρηση μέχρι τις 15 Ιουλίου 1986·  ότι, καθώς δεν έχει εγερθεί μέχρι σήμερα καμία αντίρρηση, πρέπει, σύμφωνα με το άρθρο 7 του προαναφερόμενου κανονισμού (ΕΟΚ) αριθ. 812/86, να περατωθεί η διαδικασία που αφορά τις εισαγωγές τσιμέντου Portland καταγωγής Ισπανίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο μόνο  Τερματίζεται με την παρούσα η διαδικασία αντιντάμπινγκ όσον αφορά τις εισαγωγές τσιμέντων Portland, καταγωγής Ισπανίας.  Βρυξέλλες, 29 Σεπτεμβρίου 1986.  Για την Επιτροπή  Peter SUTERLAND  Μέλος της Επιτροπής  (1) ΕΕ αριθ. L 78 της 24. 3. 1986, σ. 1.  (2) ΕΕ αριθ. C 84 της 2. 4. 1985, σ. 5.


title: Απόφαση 2014/21/ΚΕΠΠΑ του Συμβουλίου, της 20ής Ιανουαρίου 2014 , για την τροποποίηση της απόφασης 2010/413/ΚΕΠΠΑ του Συμβουλίου για περιοριστικά μέτρα κατά του Ιράν

text:
               20.1.2014

               EL

               Επίσημη Εφημερίδα της Ευρωπαϊκής Ένωσης

               L 15/22

         ΑΠΌΦΑΣΗ 2014/21/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Ιανουαρίου 2014
   για την τροποποίηση της απόφασης 2010/413/ΚΕΠΠΑ του Συμβουλίου για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα εξής:

               (1)

               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ (1) για περιοριστικά μέτρα κατά του Ιράν.

               (2)

               Στις 24 Νοεμβρίου 2013, η Κίνα, η Γαλλία, η Γερμανία, η Ρωσική Ομοσπονδία, το Ηνωμένο Βασίλειο και οι Ηνωμένες Πολιτείες, με την υποστήριξη της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, κατέληξαν σε συμφωνία με το Ιράν σχετικά με Κοινό Σχέδιο Δράσης, στο οποίο ορίζεται μια προσέγγιση προς την εξεύρεση μακροπρόθεσμης συνολικής λύσης του ζητήματος των πυρηνικών δραστηριοτήτων του Ιράν. Συμφωνήθηκε ότι η διαδικασία που θα οδηγήσει προς την εν λόγω συνολική λύση θα περιλαμβάνει, ως πρώτο βήμα, ορισμένα αρχικά μέτρα που θα έχουν συμφωνηθεί αμοιβαίως, θα ληφθούν από αμφότερα τα μέρη επί έξι μήνες και θα ανανεωθούν με αμοιβαία συγκατάθεση.

               (3)

               Ως μέρος του πρώτου αυτού βήματος, το Ιράν θα λάβει ορισμένα εθελοντικά μέτρα, ως έχουν στο Κοινό Πρόγραμμα Δράσης. Από την άλλη πλευρά, θα αναληφθούν ορισμένα εθελοντικά μέτρα στα οποία περιλαμβάνεται η αναστολή, εκ μέρους της Ένωσης, των περιοριστικών μέτρων αναφορικά με την απαγόρευση της παροχής ασφάλισης και αντασφάλισης και της μεταφοράς ιρανικού αργού πετρελαίου, την απαγόρευση της εισαγωγής, αγοράς ή μεταφοράς ιρανικών πετροχημικών προϊόντων και της παροχής σχετικών υπηρεσιών, και την απαγόρευση του εμπορίου χρυσού και πολύτιμων μετάλλων με την κυβέρνηση του Ιράν, τα κρατικά όργανα και την Κεντρική Τράπεζα του Ιράν ή με πρόσωπα και οντότητες που ενεργούν εξ ονόματός τους. Η αναστολή των εν λόγω περιοριστικών μέτρων διαρκεί επί έξι μήνες και κατά το διάστημα αυτό θα διενεργηθούν οι σχετικές επαφές.

               (4)

               Επιπλέον, το Κοινό Πρόγραμμα Δράσης προβλέπει τον δεκαπλασιασμό των κατώτατων ορίων έγκρισης για μεταφορές κεφαλαίων από και προς το Ιράν.

               (5)

               Απαιτείται περαιτέρω δράση της Ένωσης για την εφαρμογή ορισμένων μέτρων που προβλέπει η παρούσα απόφαση.

               (6)

               Η απόφαση 2010/413/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην απόφαση 2010/413/ΚΕΠΠΑ παρεμβάλλεται το ακόλουθο άρθρο:

      «Άρθρο 26α
      1.   Η απαγόρευση του άρθρου 3α παράγραφος 1 αναστέλλεται μέχρι τις 20 Ιουλίου 2014 όσον αφορά τη μεταφορά ιρανικού αργού πετρελαίου.
      2.   Η απαγόρευση του άρθρου 3α παράγραφος 2 αναστέλλεται μέχρι τις 20 Ιουλίου 2014 όσον αφορά την παροχή ασφάλισης και αντασφάλισης για την εισαγωγή, την αγορά ή τη μεταφορά ιρανικού αργού πετρελαίου.
      3.   Η απαγόρευση του άρθρου 3β αναστέλλεται μέχρι τις 20 Ιουλίου 2014.
      4.   Η απαγόρευση του άρθρου 4γ αναστέλλεται μέχρι τις 20 Ιουλίου 2014 όσον αφορά το χρυσό και τα πολύτιμα μέταλλα.
      5.   Το άρθρο 10 παράγραφος 3 στοιχεία α), β) και γ) αντικαθίσταται από τα ακόλουθα στοιχεία μέχρι τις 20 Ιουλίου 2014:

                  «α)

                  οι μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη, ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς και δεν υπερβαίνουν το ποσό των 1 000 000 EUR, καθώς και οι μεταφορές που αφορούν προσωπικά εμβάσματα κάτω του ποσού των 400 000 EUR, εκτελούνται χωρίς προηγούμενη έγκριση. H μεταφορά κοινοποιείται στην αρμόδια αρχή του οικείου κράτους μέλους εάν υπερβαίνει το ποσό των 10 000 EUR,

                  β)

                  για τις μεταφορές ποσών οφειλόμενων από συναλλαγές που αφορούν τρόφιμα, ιατρική περίθαλψη ή ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς, καθώς και για τις μεταφορές που αφορούν προσωπικά εμβάσματα, απαιτείται πρότερη έγκριση της αρμόδιας αρχής του οικείου κράτους μέλους, εάν αφορούν ποσό άνω των 400 000 EUR. Το οικείο κράτος μέλος ενημερώνει τα λοιπά κράτη μέλη σχετικά με κάθε χορηγούμενη έγκριση,

                  γ)

                  για κάθε άλλη μεταφορά ποσού άνω των 100 000 EUR, απαιτείται προηγούμενη έγκριση της αρμόδιας αρχής του οικείου κράτους μέλους. Το οικείο κράτος μέλος ενημερώνει τα λοιπά κράτη μέλη σχετικά με κάθε χορηγούμενη έγκριση.».

            6.   Το άρθρο 10 παράγραφος 4 στοιχεία β) και γ) αντικαθίσταται από τα ακόλουθα στοιχεία μέχρι τις 20 Ιουλίου 2014:

                  «β)

                  κάθε άλλη μεταφορά ποσού κάτω του ποσού των 400 000 EUR εκτελείται χωρίς πρότερη έγκριση. H μεταφορά κοινοποιείται στην αρμόδια αρχή του οικείου κράτους μέλους εάν υπερβαίνει το ποσό των 10 000 EUR,

                  γ)

                  για κάθε άλλη μεταφορά ποσού άνω των 400 000 EUR, απαιτείται πρότερη έγκριση της αρμόδιας αρχής του οικείου κράτους μέλους. Η έγκριση θεωρείται ότι έχει δοθεί εντός τεσσάρων εβδομάδων, εκτός εάν μεσολαβήσει αρνητική απόφαση της αρμόδιας αρχής του κράτους μέλους εντός αυτής της προθεσμίας. Το οικείο κράτος μέλος ενημερώνει τα λοιπά κράτη μέλη σχετικά με κάθε μη χορηγούμενη έγκριση.».

            7.   Οι απαγορεύσεις του άρθρου 18β αναστέλλονται μέχρι τις 20 Ιουλίου 2014.
      8.   Οι απαγορεύσεις του άρθρου 20 παράγραφος 1 στοιχεία β) και γ) και παράγραφος 2 για το Υπουργείο Πετρελαίου, που απαριθμούνται στον κατάλογο του Παραρτήματος ΙΙ, αναστέλλονται μέχρι τις 20 Ιουλίου 2014, στο μέτρο που αυτό είναι απαραίτητο για την εκτέλεση, μέχρι τις 20 Ιουλίου 2014, συμβάσεων για την εισαγωγή ή την αγορά ιρανικών πετροχημικών προϊόντων.».

   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Ιανουαρίου 2014.

            Για το Συμβούλιο

            Η Πρόεδρος

         C. ASHTON

      (1)  ΕΕ L 195, 27.7.2010, σ. 39.


title: Απόφαση 2009/293/ΚΕΠΠΑ του Συμβουλίου, της 26ης Φεβρουαρίου 2009 , για την ανταλλαγή επιστολών μεταξύ της Ευρωπαϊκής Ένωσης και της Κένυας σχετικά με τους όρους και τις λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (Eunavfor), καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά

text:
               25.3.2009

               EL

               Επίσημη Εφημερίδα της Ευρωπαϊκής Ένωσης

               L 79/47

         ΑΠΌΦΑΣΗ 2009/293/ΚΕΠΠΑ ΤΟΥ ΣΥΜΒΟΥΛΊΟΥ
   της 26ης Φεβρουαρίου 2009
   για την ανταλλαγή επιστολών μεταξύ της Ευρωπαϊκής Ένωσης και της Κένυας σχετικά με τους όρους και τις λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (Eunavfor), καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της Προεδρίας,
   Εκτιμώντας τα ακόλουθα:

               (1)

               Στις 2 Ιουνίου 2008, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 1816 (2008) με την οποία καλούνται όλα τα κράτη να συνεργάζονται για τον καθορισμό της δικαιοδοσίας και για τις έρευνες και τη δίωξη των υπευθύνων για πράξεις πειρατείας και ένοπλης ληστείας στα ανοικτά των ακτών της Σομαλίας. Τα μέτρα αυτά επιβεβαιώθηκαν και πάλι από την απόφαση 1846 (2008) του ΣΑΗΕ, η οποία εκδόθηκε στις 2 Δεκεμβρίου 2008.

               (2)

               Στις 10 Νοεμβρίου 2008, το Συμβούλιο υιοθέτησε την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (επιχείρηση «Atalanta»).

               (3)

               Η κοινή δράση 2008/851/ΚΕΠΠΑ προβλέπει ότι πρόσωπα τα οποία διέπραξαν ή για τα οποία υπάρχουν υπόνοιες ότι διέπραξαν πράξεις πειρατείας ή ένοπλης ληστείας στα χωρικά ύδατα της Σομαλίας, τα οποία συλλαμβάνονται και κρατούνται ενόψει δικαστικής δίωξης, καθώς και τα αντικείμενα που χρησιμοποιήθηκαν προς τέλεση των πράξεων αυτών, μπορούν να μεταφερθούν σε τρίτο κράτος που επιθυμεί να ασκήσει τη δικαιοδοσία του έναντι των προαναφερομένων προσώπων ή αντικειμένων, υπό την προϋπόθεση ότι οι όροι αυτής της προσαγωγής έχουν αποφασιστεί με αυτό το κράτος κατά τρόπο σύμφωνο με τις διατάξεις του εφαρμοστέου διεθνούς δικαίου, ιδίως του διεθνούς δικαίου περί των ανθρωπίνων δικαιωμάτων, ώστε να υπάρχει εγγύηση ότι κανείς δεν θα υποβληθεί στην ποινή του θανάτου, σε βασανιστήρια ή σε κάθε άλλη σκληρή, απάνθρωπη ή ταπεινωτική μεταχείριση.

               (4)

               Σύμφωνα με το άρθρο 24 της συνθήκης, η Προεδρία, επικουρούμενη από τον γενικό γραμματέα/ύπατο εκπρόσωπο (ΓΓ/ΥΕ), διαπραγματεύθηκε ανταλλαγή επιστολών μεταξύ της Ευρωπαϊκής Ένωσης και της κυβέρνησης της Κένυας, σχετικά με τους όρους και τις λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις ή ένοπλες ληστείες στα χωρικά ύδατα της Σομαλίας ή της Κένυας, και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (Eunavfor), καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά.

               (5)

               Η εν λόγω ανταλλαγή επιστολών θα πρέπει να εγκριθεί,

         ΑΠΟΦΑΣΙΣΕ ΤΑ ΕΞΗΣ:
   Άρθρο 1
   Εγκρίνεται εξ ονόματος της Ευρωπαϊκής Ένωσης η ανταλλαγή επιστολών μεταξύ της Ευρωπαϊκής Ένωσης και της κυβέρνησης της Κένυας σχετικά με τους όρους και τις λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις και τα οποία κρατούνται από τη Eunavfor, καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά.
   Το κείμενο της ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν την αντίστοιχη επιστολή δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 26 Φεβρουαρίου 2009.

            Για το Συμβούλιο

            Ο Πρόεδρος

         I. LANGER

      (1)  ΕΕ L 301 της 12.11.2008, σ. 33.
    ---documentbreak---

               25.3.2009

               EL

               Επίσημη Εφημερίδα της Ευρωπαϊκής Ένωσης

               L 79/49

         ΜΕΤΑΦΡΑΣΗ
   Ανταλλαγή επιστολών μεταξύ της Ευρωπαϊκής Ένωσης και της κυβέρνησης της Κένυας σχετικά με τους όρους και τις λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (EUNAVFOR), καθώς και κατασχεθέντων περιουσιακών στοιχείων τα οποία βρίσκονται στην κατοχή της EUNAVFOR, από την EUNAVFOR στην Κένυα, και σχετικά με τη μεταχείριση αυτών μετά την μεταφορά
   Ναϊρόμπι, 6 Μαρτίου 2009, 10:15 π.μ.
   Αξιότιμε κύριε,
   Αναφερόμενος στην επιστολή μου της 14ης Νοεμβρίου 2008 και στην επιστολή σας της 5ης Δεκεμβρίου 2008, έχω την τιμή να επιβεβαιώσω την πρόθεση της Ευρωπαϊκής Ένωσης να συνάψει με την κυβέρνηση της Κένυας συμφωνία υπό μορφή ανταλλαγής επιστολών προκειμένου να καθορισθούν οι όροι και οι λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις στην ανοικτή θάλασσα και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (Eunavfor), καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά.
   Η παρούσα ανταλλαγή επιστολών συνάπτεται στο πλαίσιο της κοινής δράσης 2008/851/ΚΕΠΠΑ του Συμβουλίου της ΕΕ, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (επιχείρηση «Atalanta»).
   Επί πλέον, η παρούσα ανταλλαγή επιστολών δεν επηρεάζει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων και δυνάμει της οικείας εθνικής νομοθεσίας, συνάπτεται δε πλήρως τηρουμένων των εξής:

               —

               αποφάσεις του Συμβουλίου Ασφαλείας των Ηνωμένων Εθνών (UNSCR) 1814 (2008), 1838 (2008), 1846 (2008), 1851 (2008) και διάδοχες αποφάσεις ΣΑΗΕ,

               —

               σύμβαση των Ηνωμένων Εθνών για το Δίκαιο της Θάλασσας, του 1982 (UNCLOS), και ιδίως τα άρθρα 100 έως 107,

               —

               διεθνές δίκαιο των ανθρωπίνων δικαιωμάτων, περιλαμβανομένου του διεθνούς συμφώνου για τα αστικά και πολιτικά δικαιώματα, του 1966, και της Σύμβασης κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας, του 1984.

         Κατόπιν τούτων, έχω την τιμή να προτείνω, ως έχουν στο παράρτημα της παρούσας επιστολής, διατάξεις για τον καθορισμό των όρων και των λεπτομερειών της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις και τα οποία κρατούνται από τη ναυτική δύναμη υπό την ηγεσία της Eunavfor, καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά.
   Θα σας παρακαλούσα να επιβεβαιώσετε, εξ ονόματος της κυβέρνησης της Κένυας, την αποδοχή των εν λόγω διατάξεων.
   Η παρούσα πράξη θα εφαρμόζεται προσωρινά από την ημέρα της υπογραφής της, και θα τεθεί σε ισχύ όταν όλα τα μέρη θα έχουν ολοκληρώσει τις οικείες εσωτερικές διαδικασίες. Η παρούσα πράξη θα εξακολουθεί να ισχύει για έξι μήνες από τη στιγμή που οιοδήποτε εκ των υπογραφόντων μερών κοινοποιήσει στους άλλους υπογράφοντες την απόφασή του να θέσει τέρμα στην πράξη αυτή. Η παρούσα πράξη μπορεί να τροποποιηθεί με αμοιβαίο διακανονισμό μεταξύ των υπογραφόντων μερών. Η λήξη της παρούσας πράξης δεν επηρεάζει τα δικαιώματα ή τις υποχρεώσεις που έχουν προκύψει από την εκτέλεσή της πριν από τη λήξη της, περιλαμβανομένων των ωφελημάτων για κάθε μεταφερόμενο πρόσωπο για όσο διάστημα τελεί υπό κράτηση ή δικαστική δίωξη στην Κένυα.
   Μετά τη λήξη της επιχείρησης, όπως ορίζεται στο παράρτημα της παρούσας επιστολής, κάθε δικαίωμα της Eunavfor, όπως ορίζεται στο παράρτημα, δυνάμει της παρούσας πράξης δύναται να ασκηθεί από οιοδήποτε πρόσωπο ή οντότητα που ορίζεται από το κράτος μέλος το οποίο ασκεί την Προεδρία του Συμβουλίου της ΕΕ. Το οριζόμενο πρόσωπο ή οντότητα μπορεί να είναι, μεταξύ άλλων, διαπιστευμένος στην Κένυα διπλωμάτης ή προξενικό γραφείο του εν λόγω κράτους μέλους. Μετά τη λήξη της επιχείρησης, κάθε κοινοποίηση που θα έπρεπε βάσει της παρούσας πράξης να γίνει προς την Eunavfor, γίνεται προς το κράτος που ασκεί την Προεδρία του Συμβουλίου της Ευρωπαϊκής Ένωσης.
   Μετά τιμής

         Για την Ευρωπαϊκή Ένωση

      ΠΑΡΑΡΤΗΜΑ
      ΔΙΑΤΑΞΕΙΣ ΠΕΡΙ ΤΩΝ ΟΡΩΝ ΜΕΤΑΦΟΡΑΣ ΥΠΟΠΤΩΝ ΠΕΙΡΑΤΕΙΑΣ ΚΑΘΩΣ ΚΑΙ ΚΑΤΑΣΧΕΘΕΝΤΩΝ ΠΕΡΙΟΥΣΙΑΚΩΝ ΣΤΟΙΧΕΙΩΝ ΑΠΟ ΤΗΝ ΥΠΟ ΤΗΝ ΗΓΕΣΙΑ ΤΗΣ ΕΕ-ΝΑΥΤΙΚΗ ΔΥΝΑΜΗ ΠΡΟΣ ΤΗ ΔΗΜΟΚΡΑΤΙΑ ΤΗΣ ΚΕΝΥΑΣ
      1.   Ορισμοί
      Για τους σκοπούς της παρούσας ανταλλαγής επιστολών ισχύουν οι ακόλουθοι ορισμοί:

                  α)

                  «Ναυτική δύναμη υπό την ηγεσία της Ευρωπαϊκής Ένωσης» (Eunavfor): τα στρατιωτικά αρχηγεία της ΕΕ και τα εθνικά σώματα δυνάμεων που συμβάλλουν στην επιχείρηση «Atalanta», τα σκάφη και τα αεροσκάφη τους και τα περιουσιακά τους στοιχεία·

                  β)

                  «Επιχείρηση»: η προετοιμασία, εγκατάσταση, εκτέλεση και υποστήριξη της στρατιωτικής αποστολής που συνεστήθη βάσει της κοινής δράσης 2008/851/ΚΕΠΠΑ του Συμβουλίου της ΕΕ ή/και των διαδόχων της·

                  γ)

                  «Διοικητής Επιχειρήσεων της ΕΕ»: ο διοικητής της επιχείρησης·

                  δ)

                  «Διοικητής Δυνάμεων της ΕΕ»: ο διοικητής στο θέατρο επιχειρήσεων, όπως ορίζεται στο άρθρο 1, παράγραφος 2 της κοινής δράσης 2008/851/ΚΕΠΠΑ του Συμβουλίου της ΕΕ·

                  ε)

                  «Εθνικά σώματα δυνάμεων»: μονάδες και σκάφη που ανήκουν στα κράτη μέλη της Ευρωπαϊκής Ένωσης και σε άλλα κράτη που συμμετέχουν στην επιχείρηση·

                  στ)

                  «Αποστέλλον κράτος»: κράτος που παρέχει εθνικό σώμα δυνάμεων για την Eunavfor·

                  ζ)

                  «Πειρατική επίθεση»: η πειρατεία όπως ορίζεται στο άρθρο 101 της σύμβασης των Ηνωμένων Εθνών για το Δίκαιο της Θάλασσας (Unclos)·

                  η)

                  «Μεταφερόμενο πρόσωπο»: κάθε πρόσωπο για το οποίο υπάρχουν υποψίες ότι προτίθεται να διαπράξει, ή διαπράττει, ή έχει διαπράξει, πειρατικές επιθέσεις, το οποίο μεταφέρεται από την Eunavfor στην Κένυα δυνάμει της παρούσας ανταλλαγής επιστολών.

            2.   Γενικές αρχές

                  α)

                  Η Κένυα δέχεται, κατόπιν αιτήματος της Eunavfor, τη μεταφορά προσώπων τα οποία κρατούνται από την Eunavfor σε σχέση με πειρατικές επιθέσεις, και συναφών κατασχεθέντων από την Eunavfor αντικειμένων, και προσαγάγει τα εν λόγω πρόσωπα και περιουσιακά στοιχεία ενώπιον των αρμόδιων αρχών της προκειμένου να διεξαχθεί έρευνα και να ασκηθεί δικαστική δίωξη.

                  β)

                  Η Eunavfor, όταν ενεργεί δυνάμει της παρούσας ανταλλαγής επιστολών, μεταφέρει πρόσωπα ή περιουσιακά στοιχεία μόνο στις αρμόδιες για την επιβολή του νόμου αρχές της Κένυας.

                  γ)

                  Τα υπογράφοντα μέρη επιβεβαιώνουν ότι θα μεταχειρίζονται τα πρόσωπα που μεταφέρονται δυνάμει της παρούσας ανταλλαγής επιστολών, τόσο πριν όσο και κατά την μεταφορά τους, ανθρωπιστικά και σύμφωνα με τις βάσει των διεθνών ανθρωπίνων δικαιωμάτων υποχρεώσεις, περιλαμβανομένης της απαγόρευσης βασανιστηρίων και σε κάθε άλλης σκληρής, απάνθρωπης ή ταπεινωτικής μεταχείρισης ή τιμωρίας, της απαγόρευσης αυθαίρετης κράτησης και σύμφωνα με την απαίτηση για την εξασφάλιση δίκαιας δίκης.

            3.   Μεταχείριση, δίωξη και δίκη των μεταφερομένων προσώπων

                  α)

                  Κάθε μεταφερόμενο πρόσωπο τυγχάνει ανθρώπινης μεταχείρισης, και δεν υποβάλλεται σε σκληρή, απάνθρωπη ή ταπεινωτική μεταχείριση ή τιμωρία, του (της) παρέχεται επαρκής στέγαση και τροφή, πρόσβαση σε ιατρική περίθαλψη και η δυνατότητα να ασκεί τα θρησκευτικά του (της) καθήκοντα.

                  β)

                  Κάθε μεταφερόμενο πρόσωπο φέρεται αμελλητί ενώπιον δικαστού ή άλλου αξιωματούχου εξουσιοδοτημένου από το νόμο να ασκεί δικαστική εξουσία, ο οποίος αποφαίνεται χωρίς καθυστέρηση όσον αφορά τη νομιμότητα της κράτησης του εν λόγω προσώπου και διατάσσει την απελευθέρωσή του (της) εφόσον η κράτηση δεν είναι σύννομη.

                  γ)

                  Κάθε μεταφερόμενο πρόσωπο δικαιούται να δικασθεί εντός ευλόγου χρονικού διαστήματος ή να αφεθεί ελεύθερο.

                  δ)

                  Κατά την εκδίκαση οιασδήποτε ποινικής κατηγορίας κατά αυτού ή αυτής, κάθε μεταφερόμενο πρόσωπο έχει δικαίωμα να δικαστεί η υπόθεσή του δίκαια και δημόσια, από ανεξάρτητο και αμερόληπτο δικαστήριο που έχει προηγουμένως συσταθεί νομίμως.

                  ε)

                  Κάθε μεταφερόμενο πρόσωπο κατηγορούμενο για ποινικό αδίκημα τεκμαίρεται αθώο μέχρι της νομίμου αποδείξεως της ενοχής του (της).

                  στ)

                  Κατά την εκδίκαση οιασδήποτε ποινικής κατηγορίας κατά αυτού ή αυτής, κάθε μεταφερόμενο πρόσωπο έχει τα ακόλουθα εγγυημένα δικαιώματα, τα οποία μπορεί να ασκεί σε συνθήκες πλήρους ισότητας:

                              1.

                              να πληροφορηθεί αμέσως και λεπτομερώς, σε γλώσσα την οποία κατανοεί, για τη φύση και τα αίτια της κατηγορίας που του απαγγέλλεται·

                              2.

                              να του (της) παρασχεθεί επαρκής χρόνος και όλες οι διευκολύνσεις για την προετοιμασία της υπεράσπισης και να επικοινωνεί με συνήγορο της επιλογής του·

                              3.

                              να δικασθεί χωρίς αδικαιολόγητη καθυστέρηση·

                              4.

                              να παρίσταται στη δίκη και να υπερασπισθεί τον εαυτό του αυτοπροσώπως ή με τη βοήθεια του συνηγόρου της επιλογής του (της). Εάν δεν έχει νομική βοήθεια, να ενημερωθεί για το δικαίωμά του αυτό και να του διορίζεται συνήγορος από το δικαστήριο σε κάθε περίπτωση που το συμφέρον της δικαιοσύνης το απαιτεί, και δωρεάν αν το κατηγορούμενο πρόσωπο δεν έχει επαρκείς πόρους για να πληρώσει·

                              5.

                              να εξετάσει, ή να αναθέσει την εξέταση όλων των αποδεικτικών στοιχείων που χρησιμοποιούνται εναντίον του (της), περιλαμβανομένων των ένορκων βεβαιώσεων των μαρτύρων που πραγματοποίησαν τη σύλληψή του, και να εξασφαλισθεί η παρουσία και η εξέταση μαρτύρων υπεράσπισής του (της), υπό τις ίδιες προϋποθέσεις με τους μάρτυρες κατηγορίας·

                              6.

                              να του παρασχεθεί δωρεάν βοήθεια διερμηνέως εάν δεν κατανοεί ή δεν ομιλεί τη γλώσσα που χρησιμοποιείται στο δικαστήριο·

                              7.

                              να μην εξαναγκασθεί να μαρτυρήσει κατά του εαυτού του ή να ομολογήσει ενοχή.

                  ζ)

                  Επιτρέπεται σε κάθε μεταφερόμενο πρόσωπο που έχει καταδικασθεί για έγκλημα το δικαίωμα να ζητήσει επανεξέταση ή να ασκήσει έφεση κατά της καταδίκης και της ποινής του (της) ενώπιον ανώτατου δικαστηρίου σύμφωνα με τη νομοθεσία της Κένυας.

                  η)

                  Η Κένυα δεν θα μεταφέρει οιοδήποτε μεταφερόμενο πρόσωπο σε οιοδήποτε άλλο κράτος, προκειμένου να διεξαχθεί έρευνα ή δικαστική δίωξη, χωρίς την προηγούμενη γραπτή έγκριση της Eunavfor.

            4.   Θανατική ποινή
      Κανένα μεταφερόμενο πρόσωπο δεν θα υποστεί θανατική ποινή. Η Κένυα θα λάβει μέτρα κατά την εφαρμοστέα νομοθεσία ώστε να εξασφαλισθεί η μετατροπή οιασδήποτε θανατικής ποινής σε ποινή φυλάκισης.
      5.   Αρχεία και κοινοποιήσεις

                  α)

                  Κάθε μεταφορά αποτελεί αντικείμενο κατάλληλου εγγράφου, υπογεγραμμένου από αντιπρόσωπο της Eunavfor και αντιπρόσωπο των αρμόδιων κενυατικών αρχών επιβολής του νόμου.

                  β)

                  Η Eunavfor παρέχει στην Κένυα αρχεία κράτησης σχετικά με κάθε μεταφερόμενο πρόσωπο. Τα αρχεία αυτά περιλαμβάνουν, κατά το δυνατόν, περιγραφή της σωματικής κατάστασης του προσώπου κατά τη διάρκεια της κράτησης, τον χρόνο της μεταφοράς του (της) στις αρχές της Κένυας, το λόγο της κράτησης, τον χρόνο και τον τόπο όπου κρατήθηκε αρχικά, και κάθε απόφαση σχετική με την κράτησή του (της).

                  γ)

                  Η Κένυα είναι υπεύθυνη για την τήρηση ακριβούς αρχείου για κάθε μεταφερόμενο πρόσωπο, το οποίο περιλαμβάνει την περιγραφή, χωρίς να περιορίζεται σε αυτό, κάθε κατασχεθέντος περιουσιακού στοιχείου, της σωματικής κατάστασης του προσώπου, την ακριβή τοποθεσία των τόπων κράτησης, όλες τις κατηγορίες που του έχουν απαγγελθεί και όλες τις σημαντικές αποφάσεις που ελήφθησαν κατά τη διάρκεια της δίωξης και της δίκης του (της).

                  δ)

                  Τα αρχεία αυτά είναι διαθέσιμα στους αντιπροσώπους της ΕΕ και της Eunavfor κατόπιν γραπτού τους αιτήματος προς το Υπουργείο Εξωτερικών της Κένυας.

                  ε)

                  Επιπροσθέτως, η Κένυα θα γνωστοποιεί στην Eunavfor τον τόπο κράτησης κάθε προσώπου το οποίο μεταφέρεται δυνάμει της παρούσας ανταλλαγής επιστολών, οιαδήποτε φθορά της σωματικής του κατάστασης και κάθε καταγγελία ανάρμοστης μεταχείρισης. Οι αντιπρόσωποι της ΕΕ και της Eunavfor έχουν δυνατότητα πρόσβασης σε κάθε πρόσωπο που μεταφέρεται δυνάμει της παρούσας ανταλλαγής επιστολών για όσο διάστημα το πρόσωπο αυτό τελεί υπό κράτηση, και έχουν δικαίωμα να τον ανακρίνουν.

                  στ)

                  Κατόπιν αιτήματός τους, επιτρέπεται σε εθνικές και διεθνείς ανθρωπιστικές οργανώσεις να επισκεφθούν πρόσωπα τα οποία μεταφέρονται δυνάμει της παρούσας ανταλλαγής επιστολών.

                  ζ)

                  Προκειμένου να εξασφαλισθεί ότι η Eunavfor θα είναι σε θέση να παράσχει εγκαίρως συνδρομή στην Κένυα με την παράσταση μαρτύρων της Eunavfor και την παροχή σχετικών αποδεικτικών στοιχείων, η Κένυα κοινοποιεί στην Eunavfor την πρόθεσή της να κινήσει ποινικές διαδικασίες κατά κάθε μεταφερόμενου προσώπου καθώς και τις προθεσμίες για την παροχή των αποδεικτικών στοιχείων και την διεξαγωγή των αποδείξεων.

            6.   Συνδρομή Eunavfor

                  α)

                  Η Eunavfor παρέχει, εντός των ορίων των μέσων και των δυνατοτήτων της, κάθε συνδρομή στην Κένυα εν όψει της έρευνας σχετικά με μεταφερόμενα πρόσωπα και της δικαστικής δίωξής τους.

                  β)

                  Ειδικότερα, η Eunavfor:

                              1.

                              διαβιβάζει τα αρχεία κράτησης που τηρούνται σύμφωνα με την παράγραφο 5 στοιχείο β) της παρούσας ανταλλαγής επιστολών·

                              2.

                              επεξεργάζεται τα αποδεικτικά στοιχεία σύμφωνα με τις απαιτήσεις των αρμόδιων κενυατικών αρχών, όπως συμφωνείται στις εκτελεστικές ρυθμίσεις της παραγράφου 9·

                              3.

                              προσπαθεί να προσάγει καταθέσεις μαρτυρίας ή ένορκες βεβαιώσεις από το προσωπικό της Eunavfor που συμμετείχε σε οιοδήποτε περιστατικό σε σχέση με το οποίο μεταφέρθηκαν πρόσωπα δυνάμει της παρούσας ανταλλαγής επιστολών·

                              4.

                              διαβιβάζει όλα τα σχετικά κατασχεθέντα περιουσιακά στοιχεία που βρίσκονται στην κατοχή της Eunavfor.

            7.   Σχέσεις ως προς άλλα δικαιώματα των μεταφερομένων προσώπων
      Κανένα στοιχείο της παρούσας ανταλλαγής επιστολών δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει ένα μεταφερόμενο πρόσωπο δυνάμει της εφαρμοστέας εσωτερικής ή διεθνούς νομοθεσίας.
      8.   Σύνδεσμος και διαφορές

                  α)

                  Κάθε ζήτημα που προκύπτει από την εφαρμογή της παρούσας ανταλλαγής επιστολών εξετάζεται από κοινού από αντιπροσώπους της Eunavfor και των αρμόδιων αρχών της Κένυας.

                  β)

                  Ελλείψει πρότερης διευθέτησης, οι διαφορές επί της ερμηνείας ή της εφαρμογής των διατάξεων διευθετούνται αποκλειστικά με διπλωματικά μέσα μεταξύ της Κένυας και των αντιπροσώπων της ΕΕ.

            9.   Ρυθμίσεις εφαρμογής

                  α)

                  Για τους σκοπούς της εφαρμογής των ανωτέρω διατάξεων, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συμφωνούνται μεταξύ των αρμόδιων αρχών της Κένυας, αφενός, και αφετέρου των αρμόδιων αρχών της ΕΕ και των αποστελλόντων κρατών.

                  β)

                  Οι ρυθμίσεις εφαρμογής μπορούν να περιλαμβάνουν, μεταξύ άλλων:

                              1.

                              Την ακριβή μνεία των αρμόδιων αρχών επιβολής του νόμου της Κένυας, στις οποίες η Eunavfor μπορεί να μεταφέρει πρόσωπα.

                              2.

                              Τις εγκαταστάσεις στις οποίες θα κρατούνται τα μεταφερόμενα πρόσωπα.

                              3.

                              Το χειρισμό εγγράφων, περιλαμβανομένων των σχετικών με τη συλλογή αποδείξεων, τα οποία διαβιβάζονται στις αρμόδιες αρχές επιβολής του νόμου της Κένυας όταν μεταφέρεται κάποιο πρόσωπο.

                              4.

                              Τα σημεία επαφής για τις κοινοποιήσεις.

                              5.

                              Έντυπα που χρησιμοποιούνται για τις μεταφορές.

                              6.

                              Παροχή τεχνικής βοήθειας, εμπειρογνωμοσύνης, εκπαίδευσης και άλλη συνδρομή που θα παρέχεται κατόπιν αιτήματος της Κένυας προκειμένου να επιτευχθούν οι σκοποί της παρούσας ανταλλαγής επιστολών.

   Ναϊρόμπι, 6 Μαρτίου 2009, 10:15 π.μ.
   Αξιότιμε κύριε,
   Έχω την τιμή να αναγνωρίσω την παραλαβή της επιστολής σας από 6ης Μαρτίου 2009 και του παραρτήματός της σχετικά με τους όρους και τις λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις στην ανοικτή θάλασσα, και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (EUNAVFOR), καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά, η οποία έχει ως εξής:
   «Αναφερόμενος στην επιστολή μου της 14ης Νοεμβρίου 2008 και στην επιστολή σας της 5ης Δεκεμβρίου 2008, έχω την τιμή να επιβεβαιώσω την πρόθεση της Ευρωπαϊκής Ένωσης να συνάψει με την κυβέρνηση της Κένυας συμφωνία υπό μορφή ανταλλαγής επιστολών προκειμένου να καθορισθούν οι όροι και οι λεπτομέρειες της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις στην ανοικτή θάλασσα, και τα οποία κρατούνται από τη ναυτική δύναμη υπό την ηγεσία της Ευρωπαϊκής Ένωσης (Eunavfor), καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά.
   Η παρούσα ανταλλαγή επιστολών συνάπτεται στο πλαίσιο της κοινής δράσης 2008/851/ΚΕΠΠΑ του Συμβουλίου της ΕΕ, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (επιχείρηση “Atalanta”).
   Επί πλέον, η παρούσα ανταλλαγή επιστολών δεν επηρεάζει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων και δυνάμει της οικείας εθνικής νομοθεσίας, συνάπτεται δε πλήρως τηρουμένων των εξής:

               —

               αποφάσεις του Συμβουλίου Ασφαλείας των Ηνωμένων Εθνών (UNSCR) 1814 (2008), 1838 (2008), 1846 (2008), 1851 (2008) και διάδοχες αποφάσεις ΣΑΗΕ,

               —

               σύμβαση των Ηνωμένων Εθνών για το Δίκαιο της Θάλασσας, του 1982 (UNCLOS), και ιδίως τα άρθρα 100 έως 107,

               —

               διεθνές δίκαιο των ανθρωπίνων δικαιωμάτων, περιλαμβανομένου του διεθνούς συμφώνου για τα αστικά και πολιτικά δικαιώματα, του 1966, και της Σύμβασης κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας, του 1984.

         Κατόπιν τούτων, έχω την τιμή να προτείνω, ως έχουν στο παράρτημα της παρούσας επιστολής, διατάξεις για τον καθορισμό των όρων και των λεπτομερειών της μεταφοράς προσώπων για τα οποία υπάρχει υποψία ότι διέπραξαν πειρατικές επιθέσεις, και τα οποία κρατούνται από τη ναυτική δύναμη υπό την ηγεσία της Eunavfor, καθώς και κατασχεθέντων περιουσιακών στοιχείων τα οποία βρίσκονται στην κατοχή της Eunavfor, από την Eunavfor στην Κένυα, και σχετικά με τη μεταχείριση αυτών μετά την μεταφορά.
   Θα σας παρακαλούσα να επιβεβαιώσετε, εξ ονόματος της κυβέρνησης της Κένυας, την αποδοχή των εν λόγω διατάξεων.
   Η παρούσα πράξη θα εφαρμόζεται προσωρινά από την ημέρα της υπογραφής της, και θα τεθεί σε ισχύ όταν όλα τα μέρη θα έχουν ολοκληρώσει τις οικείες εσωτερικές διαδικασίες. Η παρούσα πράξη θα εξακολουθεί να ισχύει για έξι μήνες από τη στιγμή που οιοδήποτε εκ των υπογραφόντων μερών κοινοποιήσει στους άλλους υπογράφοντες την απόφασή του να θέσει τέρμα στην πράξη αυτή. Η παρούσα πράξη μπορεί να τροποποιηθεί με αμοιβαίο διακανονισμό μεταξύ των υπογραφόντων μερών. Η λήξη της παρούσας πράξης δεν επηρεάζει τα δικαιώματα ή τις υποχρεώσεις που έχουν προκύψει από την εκτέλεσή της πριν από τη λήξη της, περιλαμβανομένων των ωφελημάτων για κάθε μεταφερόμενο πρόσωπο για όσο διάστημα τελεί υπό κράτηση ή δικαστική δίωξη στην Κένυα.
   Μετά τη λήξη της επιχείρησης, όπως ορίζεται στο παράρτημα της παρούσας επιστολής, κάθε δικαίωμα της Eunavfor, όπως ορίζεται στο παράρτημα, δυνάμει της παρούσας πράξης δύναται να ασκηθεί από οιοδήποτε πρόσωπο ή οντότητα που ορίζεται από το κράτος μέλος το οποίο ασκεί την Προεδρία του Συμβουλίου της ΕΕ. Το οριζόμενο πρόσωπο ή οντότητα μπορεί να είναι, μεταξύ άλλων, διαπιστευμένος στην Κένυα διπλωμάτης ή προξενικό γραφείο του εν λόγω κράτους μέλους. Μετά τη λήξη της επιχείρησης, κάθε κοινοποίηση που θα έπρεπε βάσει της παρούσας πράξης να γίνει προς την Eunavfor, γίνεται προς το κράτος που ασκεί την Προεδρία του Συμβουλίου της Ευρωπαϊκής Ένωσης.

      ΠΑΡΑΡΤΗΜΑ
      ΔΙΑΤΑΞΕΙΣ ΠΕΡΙ ΤΩΝ ΟΡΩΝ ΜΕΤΑΦΟΡΑΣ ΥΠΟΠΤΩΝ ΠΕΙΡΑΤΕΙΑΣ ΚΑΘΩΣ ΚΑΙ ΚΑΤΑΣΧΕΘΕΝΤΩΝ ΠΕΡΙΟΥΣΙΑΚΩΝ ΣΤΟΙΧΕΙΩΝ ΑΠΟ ΤΗΝ ΥΠΟ ΤΗΝ ΗΓΕΣΙΑ ΤΗΣ ΕΕ-ΝΑΥΤΙΚΗ ΔΥΝΑΜΗ ΠΡΟΣ ΤΗΝ ΔΗΜΟΚΡΑΤΙΑ ΤΗΣ ΚΕΝΥΑΣ
      1.   Ορισμοί
      Για τους σκοπούς της παρούσας ανταλλαγής επιστολών ισχύουν οι ακόλουθοι ορισμοί:

                  α)

                  “Ναυτική δύναμη υπό την ηγεσία της Ευρωπαϊκής Ένωσης” (Eunavfor): τα στρατιωτικά αρχηγεία της ΕΕ και τα εθνικά σώματα δυνάμεων που συμβάλλουν στην επιχείρηση “Atalanta”, τα σκάφη και τα αεροσκάφη τους και τα περιουσιακά τους στοιχεία·

                  β)

                  “Επιχείρηση”: η προετοιμασία, εγκατάσταση, εκτέλεση και υποστήριξη της στρατιωτικής αποστολής που συνεστήθη βάσει της κοινής δράσης 2008/851/ΚΕΠΠΑ του Συμβουλίου της ΕΕ, της 10ης Νοεμβρίου 2008 ή/και των διαδόχων της·

                  γ)

                  “Διοικητής Επιχειρήσεων της ΕΕ”: ο διοικητής της επιχείρησης·

                  δ)

                  “Διοικητής Δυνάμεων της ΕΕ”: ο διοικητής στο θέατρο επιχειρήσεων, όπως ορίζεται στο άρθρο 1 παράγραφος 2 της κοινής δράσης 2008/851/ΚΕΠΠΑ του Συμβουλίου της ΕΕ·

                  ε)

                  “Εθνικά σώματα δυνάμεων”: μονάδες και σκάφη που ανήκουν στα κράτη μέλη της Ευρωπαϊκής Ένωσης και σε άλλα κράτη που συμμετέχουν στην επιχείρηση·

                  στ)

                  “Αποστέλλον κράτος”: κράτος που παρέχει εθνικό σώμα δυνάμεων για την Eunavfor·

                  ζ)

                  “Πειρατική επίθεση”: η πειρατεία όπως ορίζεται στο άρθρο 101 της σύμβασης των Ηνωμένων Εθνών για το Δίκαιο της Θάλασσας (Unclos)·

                  η)

                  “Μεταφερόμενο πρόσωπο”: κάθε πρόσωπο για το οποίο υπάρχουν υποψίες ότι προτίθεται να διαπράξει, ή διαπράττει, ή έχει διαπράξει, πειρατικές επιθέσεις ή ένοπλη ληστεία, το οποίο μεταφέρεται από την Eunavfor στην Κένυα δυνάμει της παρούσας ανταλλαγής επιστολών.

            2.   Γενικές αρχές

                  α)

                  Η Κένυα δέχεται, κατόπιν αιτήματος της Eunavfor, τη μεταφορά προσώπων τα οποία κρατούνται από την Eunavfor σε σχέση με πειρατικές επιθέσεις ή ένοπλες ληστείες, και συναφών κατασχεθέντων από την Eunavfor αντικειμένων, και προσαγάγει τα εν λόγω πρόσωπα και περιουσιακά στοιχεία ενώπιον των αρμόδιων αρχών της προκειμένου να διεξαχθεί έρευνα και να ασκηθεί δικαστική δίωξη.

                  β)

                  Η Eunavfor, ενεργώντας δυνάμει της παρούσας ανταλλαγής επιστολών, μεταφέρει πρόσωπα ή περιουσιακά στοιχεία μόνο στις αρμόδιες για την επιβολή του νόμου αρχές της Κένυας.

                  γ)

                  Τα υπογράφοντα μέρη επιβεβαιώνουν ότι θα μεταχειρίζονται τα πρόσωπα που μεταφέρονται δυνάμει της παρούσας ανταλλαγής επιστολών, τόσο πριν όσο και κατά την μεταφορά τους, ανθρωπιστικά και σύμφωνα με τις βάσει των διεθνών ανθρωπίνων δικαιωμάτων υποχρεώσεις, περιλαμβανομένης της απαγόρευσης βασανιστηρίων και σε κάθε άλλης σκληρής, απάνθρωπης ή ταπεινωτικής μεταχείρισης ή τιμωρίας, της απαγόρευσης αυθαίρετης κράτησης και σύμφωνα με την απαίτηση για την εξασφάλιση δίκαιας δίκης.

            3.   Μεταχείριση, δίωξη και δίκη των μεταφερομένων προσώπων

                  α)

                  Κάθε μεταφερόμενο πρόσωπο τυγχάνει ανθρώπινης μεταχείρισης, και δεν υποβάλλεται σε σκληρή, απάνθρωπη ή ταπεινωτική μεταχείριση ή τιμωρία, του (της) παρέχεται επαρκής στέγαση και τροφή, πρόσβαση σε ιατρική περίθαλψη και η δυνατότητα να ασκεί τα θρησκευτικά του (της) καθήκοντα.

                  β)

                  Κάθε μεταφερόμενο πρόσωπο φέρεται αμελλητί ενώπιον δικαστού ή άλλου αξιωματούχου εξουσιοδοτημένου από το νόμο να ασκεί δικαστική εξουσία, ο οποίος αποφαίνεται χωρίς καθυστέρηση όσον αφορά τη νομιμότητα της κράτησης του εν λόγω προσώπου και διατάσσει την απελευθέρωσή του (της) εφόσον η κράτηση δεν είναι σύννομη.

                  γ)

                  Κάθε μεταφερόμενο πρόσωπο δικαιούται να δικασθεί εντός ευλόγου χρονικού διαστήματος ή να αφεθεί ελεύθερο.

                  δ)

                  Κατά την εκδίκαση οιασδήποτε ποινικής κατηγορίας κατά αυτού ή αυτής, κάθε μεταφερόμενο πρόσωπο έχει δικαίωμα να δικαστεί η υπόθεσή του δίκαια και δημόσια, από ανεξάρτητο και αμερόληπτο δικαστήριο που έχει προηγουμένως συσταθεί νομίμως.

                  ε)

                  Κάθε μεταφερόμενο πρόσωπο κατηγορούμενο για ποινικό αδίκημα τεκμαίρεται αθώο μέχρι της νομίμου αποδείξεως της ενοχής του (της).

                  στ)

                  Κατά την εκδίκαση οιασδήποτε ποινικής κατηγορίας κατά αυτού ή αυτής, κάθε μεταφερόμενο πρόσωπο έχει τα ακόλουθα εγγυημένα δικαιώματα, τα οποία μπορεί να ασκεί σε συνθήκες πλήρους ισότητας:

                              1.

                              να πληροφορηθεί αμέσως και λεπτομερώς, σε γλώσσα την οποία κατανοεί, για τη φύση και τα αίτια της κατηγορίας που του (της) απαγγέλλεται·

                              2.

                              να του (της) παρασχεθεί επαρκής χρόνος και όλες οι διευκολύνσεις για την προετοιμασία της υπεράσπισης και να επικοινωνεί με συνήγορο της επιλογής του (της)·

                              3.

                              να δικασθεί χωρίς αδικαιολόγητη καθυστέρηση·

                              4.

                              να παρίσταται στη δίκη και να υπερασπισθεί τον εαυτό του αυτοπροσώπως ή με τη βοήθεια του συνηγόρου της επιλογής τους. Εάν δεν έχει νομική βοήθεια, να ενημερωθεί για το δικαίωμά του αυτό και να του διορίζεται συνήγορος από το δικαστήριο σε κάθε περίπτωση που το συμφέρον της δικαιοσύνης το απαιτεί, και δωρεάν αν το κατηγορούμενο πρόσωπο δεν έχει επαρκείς πόρους για να πληρώσει·

                              5.

                              να εξετάσει, ή να αναθέσει την εξέταση όλων των αποδεικτικών στοιχείων που χρησιμοποιούνται εναντίον του, περιλαμβανομένων των ένορκων βεβαιώσεων των μαρτύρων που πραγματοποίησαν τη σύλληψή του, και να εξασφαλισθεί η παρουσία και η εξέταση μαρτύρων υπεράσπισή του, υπό τις ίδιες προϋποθέσεις με τους μάρτυρες κατηγορίας·

                              6.

                              να του παρασχεθεί δωρεάν βοήθεια διερμηνέως εάν δεν κατανοεί ή δεν ομιλεί τη γλώσσα που χρησιμοποιείται στο δικαστήριο·

                              7.

                              να μην εξαναγκασθεί να μαρτυρήσει κατά του εαυτού του (της) ή να ομολογήσει ενοχή.

                  ζ)

                  Επιτρέπεται σε κάθε μεταφερόμενο πρόσωπο που έχει καταδικασθεί για έγκλημα το δικαίωμα να ζητήσει επανεξέταση ή να ασκήσει έφεση κατά της καταδίκης και της ποινής του ενώπιον ανώτατου δικαστηρίου σύμφωνα με τη νομοθεσία της Κένυας.

                  η)

                  Η Κένυα δεν θα μεταφέρει οιοδήποτε μεταφερόμενο πρόσωπο σε οιοδήποτε άλλο κράτος, προκειμένου να διεξαχθεί έρευνα ή δικαστική δίωξη, χωρίς την προηγούμενη γραπτή έγκριση της Eunavfor.

            4.   Θανατική ποινή
      Κανένα μεταφερόμενο πρόσωπο δεν θα υποστεί θανατική ποινή. Η Κένυα θα λάβει μέτρα κατά την εφαρμοστέα νομοθεσία ώστε να εξασφαλισθεί η μετατροπή οιασδήποτε θανατικής ποινής σε ποινή φυλάκισης.
      5.   Αρχεία και κοινοποιήσεις

                  α)

                  Κάθε μεταφορά αποτελεί αντικείμενο κατάλληλου εγγράφου, υπογεγραμμένου από αντιπρόσωπο της Eunavfor και αντιπρόσωπο των αρμόδιων κενυατικών αρχών επιβολής του νόμου.

                  β)

                  Η Eunavfor παρέχει στην Κένυα αρχεία κράτησης σχετικά με κάθε μεταφερόμενο πρόσωπο. Τα αρχεία αυτά περιλαμβάνουν, κατά το δυνατόν, περιγραφή της σωματικής κατάστασης του προσώπου κατά τη διάρκεια της κράτησης, τον χρόνο της μεταφοράς του (της) στις αρχές της Κένυας, το λόγο της κράτησης, τον χρόνο και τον τόπο όπου κρατήθηκε αρχικά, και κάθε απόφαση σχετική με την κράτησή του.

                  γ)

                  Η Κένυα είναι υπεύθυνη για την τήρηση ακριβούς αρχείου για κάθε μεταφερόμενο πρόσωπο, το οποίο περιλαμβάνει την περιγραφή, χωρίς να περιορίζεται σε αυτό, κάθε κατασχεθέντος περιουσιακού στοιχείου, της σωματικής κατάστασης του προσώπου, την ακριβή τοποθεσία των τόπων κράτησης, όλες τις κατηγορίες που του έχουν απαγγελθεί και όλες τις σημαντικές αποφάσεις που ελήφθησαν κατά τη διάρκεια της δίωξης και της δίκης του.

                  δ)

                  Τα αρχεία αυτά είναι διαθέσιμα στους αντιπροσώπους της ΕΕ και της Eunavfor κατόπιν γραπτού τους αιτήματος προς το Υπουργείο Εξωτερικών της Κένυας.

                  ε)

                  Επιπροσθέτως, η Κένυα θα γνωστοποιεί στην Eunavfor τον τόπο κράτησης κάθε προσώπου το οποίο μεταφέρεται δυνάμει της παρούσας ανταλλαγής επιστολών, οιαδήποτε φθορά της σωματικής του κατάστασης και κάθε καταγγελία ανάρμοστης μεταχείρισης. Οι αντιπρόσωποι της ΕΕ και της Eunavfor έχουν δυνατότητα πρόσβασης σε κάθε πρόσωπο που μεταφέρεται δυνάμει της παρούσας ανταλλαγής επιστολών για όσο διάστημα το πρόσωπο αυτό τελεί υπό κράτηση, και έχουν δικαίωμα να τον ανακρίνουν.

                  στ)

                  Κατόπιν αιτήματός τους, επιτρέπεται σε εθνικές και διεθνείς ανθρωπιστικές οργανώσεις να επισκεφθούν πρόσωπα τα οποία μεταφέρονται δυνάμει της παρούσας ανταλλαγής επιστολών.

                  ζ)

                  Προκειμένου να εξασφαλισθεί ότι η Eunavfor θα είναι σε θέση να παράσχει εγκαίρως συνδρομή στην Κένυα με την παράσταση μαρτύρων της Eunavfor και την παροχή σχετικών αποδεικτικών στοιχείων, η Κένυα κοινοποιεί στην Eunavfor την πρόθεσή της να κινήσει διαδικασίες ποινικής εκδίκασης κατά κάθε μεταφερόμενου προσώπου καθώς και τις προθεσμίες για την παροχή των αποδεικτικών στοιχείων και την διεξαγωγή των αποδείξεων.

            6.   Συνδρομή Eunavfor

                  α)

                  Η Eunavfor παρέχει, εντός των ορίων των μέσων και των δυνατοτήτων της, κάθε συνδρομή στην Κένυα εν όψει της έρευνας σχετικά με μεταφερόμενα πρόσωπα και της δικαστικής δίωξής τους.

                  β)

                  Ειδικότερα, η Eunavfor:

                              1.

                              διαβιβάζει τα αρχεία κράτησης που τηρούνται σύμφωνα με την παράγραφο 5, στοιχείο β) της παρούσας ανταλλαγής επιστολών·

                              2.

                              επεξεργάζεται τα αποδεικτικά στοιχεία σύμφωνα με τις απαιτήσεις των αρμόδιων κενυατικών αρχών, όπως συμφωνείται στις εκτελεστικές ρυθμίσεις της παραγράφου 9·

                              3.

                              προσπαθεί να παράσχει καταθέσεις μαρτυρίας ή ένορκες βεβαιώσεις από το προσωπικό της Eunavfor που συμμετείχε σε οιοδήποτε περιστατικό σε σχέση με το οποίο μεταφέρθηκαν πρόσωπα δυνάμει της παρούσας ανταλλαγής επιστολών·

                              4.

                              διαβιβάζει όλα τα σχετικά κατασχεθέντα περιουσιακά στοιχεία που βρίσκονται στην κατοχή της Eunavfor.

            7.   Σχέσεις ως προς άλλα δικαιώματα των μεταφερομένων προσώπων.
      Κανένα στοιχείο της παρούσας ανταλλαγής επιστολών δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει ένα μεταφερόμενο πρόσωπο δυνάμει της εφαρμοστέας εσωτερικής ή διεθνούς νομοθεσίας.
      8.   Σύνδεσμος και διαφορές

                  α)

                  Κάθε ζήτημα που προκύπτει από την εφαρμογή της παρούσας ανταλλαγής επιστολών εξετάζεται από κοινού από αντιπροσώπους της Eunavfor και των αρμόδιων αρχών της Κένυας.

                  β)

                  Ελλείψει πρότερης διευθέτησης, οι διαφορές επί της ερμηνείας ή της εφαρμογής των διατάξεων διευθετούνται αποκλειστικά με διπλωματικά μέσα μεταξύ της Κένυας και των αντιπροσώπων της ΕΕ.

            9.   Ρυθμίσεις εφαρμογής

                  α)

                  Για τους σκοπούς της εφαρμογής των ανωτέρω διατάξεων, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συμφωνούνται μεταξύ των αρμόδιων αρχών της Κένυας, αφενός, και αφετέρου των αρμόδιων αρχών της ΕΕ και των αποστελλόντων κρατών.

                  β)

                  Οι ρυθμίσεις εφαρμογής μπορούν να περιλαμβάνουν, μεταξύ άλλων:

                              1.

                              Την ακριβή μνεία των αρμόδιων αρχών επιβολής του νόμου της Κένυας, στις οποίες η Eunavfor μπορεί να μεταφέρει πρόσωπα.

                              2.

                              Τις εγκαταστάσεις στις οποίες θα κρατούνται τα μεταφερόμενα πρόσωπα.

                              3.

                              Το χειρισμό εγγράφων, περιλαμβανομένων των σχετικών με τη συλλογή αποδείξεων, τα οποία διαβιβάζονται στις αρμόδιες αρχές επιβολής του νόμου της Κένυας όταν μεταφέρεται κάποιο πρόσωπο.

                              4.

                              Τα σημεία επαφής για τις κοινοποιήσεις.

                              5.

                              Έντυπα που χρησιμοποιούνται για τις μεταφορές.

                              6.

                              Παροχή τεχνικής βοήθειας, εμπειρογνωμοσύνης, εκπαίδευσης και άλλη συνδρομή που θα παρέχεται κατόπιν αιτήματος της Κένυας προκειμένου να επιτευχθούν οι σκοποί της παρούσας ανταλλαγής επιστολών.

            »Έχω την τιμή να επιβεβαιώσω εξ ονόματος της κυβέρνησης της Κένυας ότι το περιεχόμενο της επιστολής σας και του παραρτήματός της είναι αποδεκτά από την κυβέρνηση της Κένυας. Ως εκτίθεται στην επιστολή σας, η παρούσα πράξη θα τεθεί σε ισχύ προσωρινώς από την ημέρα υπογραφής της παρούσας επιστολής και θα τεθεί σε ισχύ όταν καθένα εκ των Υπογραφόντων μερών έχει συμπληρώσει τις εσωτερικές του διαδικασίες.
   Μετά τιμής

         Για την κυβέρνηση της Δημοκρατίας της Κένυας


Avis juridique important

|

31984D0650

84/650/ΕΟΚ: Απόφαση της Επιτροπής της 21ης Δεκεμβρίου 1984 για την αποδοχή αναλήψεων υποχρεώσεων και την κατάργηση του προσωρινού δασμού όσον αφορά την έρευνα αντιντάμπινγκ σχετικά με τις εισαγωγές τεχνητού κορουνδίου καταγωγής Λαϊκής Δημοκρατίας της Κίνας και Τσεχοσλοβακίας και για την περάτωση της διαδικασίας όσον αφορά τις χώρες αυτές

Επίσημη Εφημερίδα αριθ. L 340 της 28/12/1984 σ. 0082 - 0083

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1984  για την αποδοχή αναλήψεων υποχρεώσεων και την κατάργηση του προσωρινού δασμού όσον αφορά την έρευνα αντιντάμπινγκ σχετικά με τις εισαγωγές τεχνητού κορουνδίου καταγωγής Λαϊκής Δημοκρατίας της Κίνας και Τσεχοσλοβακίας και για την περάτωση της διαδικασίας όσον αφορά τις χώρες αυτές  (84/650/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβούλευση στο πλαίσιο της συμβουλευτικής επιτροπής, όπως προβλέπεται στον εν λόγω κανονισμό,  Εκτιμώντας ότι:  Α. Προσωρινή δράση  (1) Η Επιτροπή, με τον κανονισμό (ΕΟΚ) αριθ. 2690/84 (2), επέβαλε προσωρινό δασμό αντιντάμπινγκ στις εισαγωγές τεχνητού κορουνδίου καταγωγής Λαϊκής Δημοκρατίας της Κίνας και Τσεχοσλοβακίας και περάτωσε τη διαδικασία όσον αφορά τις εισαγωγές τεχνητού κορουνδίου καταγωγής Ισπανίας και Γιουγκοσλαβίας.  Β. Επακόλουθη διαδικασία  (2) Μετά την επιβολή του προσωρινού δασμού αντιντάμπινγκ ο τσέχος εξαγωγέας και ο αντιπρόσωπος του κινέζου εξαγωγέα στην Ομοσπονδιακή Δημοκρατία της Γερμανίας για το εν λόγω προϊόν ζήτησαν και έγιναν δεκτοί σε ακρόαση από την Επιτροπή. Κατά την ακρόαση, οι εξαγωγείς έλαβαν συμπληρωματικές εξηγήσεις όσον αφορά τη βάση επί της οποίας επιβλήθηκε ο προσωρινός δασμός.  Γ. Ντάμπινγκ  (3) Μετά την επιβολή του προσωρινού δασμού δεν έχουν υποβληθεί νέα αποδεικτικά στοιχεία ως προς το ντάμπινγκ, αλλά οι κοινοτικοί παραγωγοί πρότειναν, ακριβώς πριν από την έγκριση των προσωρινών μέτρων, να χρησιμοποιηθούν κατά προτίμηση οι αυστριακές εγχώριες τιμές, αντί των γιουγκοσλαβικών, ως βάση για τον υπολογισμό της κανονικής αξίας κατά την εκτίμηση του ντάμπινγκ.  (4) Η Επιτροπή εξέτασε προσεκτικά την πρόταση αυτή και μετά από διαβουλεύσεις με τους παραγωγούς κατέληξε στο συμπέρασμα ότι η προτεινόμενη αλλαγή δεν θα ικανοποιούσε τα κανονικά κριτήρια που χρησιμοποιούνται κατά την επιλογή ανάλογης χώρας για τον καθορισμό της κανονικής αξίας, και ιδιαίτερα θα υποχρέωνε την Επιτροπή να προβεί σε σημαντικες προσαρμογές -με αυθαίρετο χαρακτήρα- όσον φορά την ποιότητα κατά τους υπολογισμούς της. Για τους λόγους αυτούς αποφασίστηκε να διατηρηθούν οι γιουγκοσλαβικές εγχώριες τιμές ως βάση για τον καθορισμό της κανονικής αξίας. Ως εκ τούτου, η Επιτροπή θεωρεί οριστικά τα πορίσματά της σχετικά με την πρακτική ντάμπινγκ, όπως καθορίζονται στον κανονισμό (ΕΟΚ) αριθ. 2690/84.  Δ. Ζημία  (5) Δεν έχουν υποβληθεί νέα αποδεικτικά στοιχεία όσον αφορά τη ζημία που έχει προκληθεί στην κοινοτική βιομηχανία. Ως εκ τούτου, η Επιτροπή επιβεβαιώνει τα συμπεράσματά της για τη ζημία, στα οποία κατέληξε στον κανονισμό (ΕΟΚ) αριθ. 2690/84.  Ε. Συμφέροντα της Κοινότητας  (6) Λαμβάνοντας υπόψη τις σοβαρές δυσκολίες που αντιμετωπίζει η κοινοτική βιομηχανία, η Επιτροπή κατέληξε στο συμπέρασμα ότι είναι προς το συμφέρον της Κοινότητας να αναληφθεί δράση.  ΣΤ. Αναλήψεις υποχρεώσεων  (7) Ο τσέχος και ο κινέζος εξαγωγέας πρότειναν αναλήψεις υποχρεώσεων όσον αφορά τις εξαγωγές τεχνητού κορουνδίου στην Κοινότητα. Αυτές οι αναλήψεις υποχρεώσεων θα έχουν ως αποτέλεσμα να αυξηθούν οι τιμές εξαγωγής των διαφορετικών ποιοτήτων τεχνητού κορουνδίου που εξάγεται στην Κοινότητα, στο επίπεδο που είναι αναγκαίο για να εξαλειφθεί η ζημία.  (8) Υπό τις συνθήκες αυτές, οι προτεινόμενες αναλήψεις υποχρεώσεων γίνονται αποδεκτές και συνεπώς η διαδικασία μπορεί να περατωθεί χωρίς την επιβολή οριστικού δασμού αντιντάμπινγκ,  ΑΠΟΦΑΣΙΖΕΙ:  Άρθρο 1  Γίνονται αποδεκτές οι αναλήψεις υποχρεώσεων που πρότειναν οι Czechoslovak Ceramics, Πράγα, Τσεχοσλοβακία, και η China National Machinery and Equipment, Import and Export Corporation, Πεκίνο, Λαϊκή Δημοκρατία της Κίνας, όσον αφορά την έρευνα αντιντάμπινγκ σχετικά με τις εισαγωγές τεχνητού κορουνδίου που υπάγεται στη διάρκιση 28.20 Β του Κοινού Δασμολογίου, που αντιστοιχεί στον κώδικα ΝΙΜΕΧΕ 28.20-30, καταγωγής Τσεχοσλοβακίας και Λαϊκής Δημοκρατίας της Κίνας.  Άρθρο 2  Οι προσωρινοί δασμοί που έχουν επιβληθεί με τον κανονισμό (ΕΟΚ) αριθ. 2690/84 καταργούνται και περατώνεται η έρευνα αντιντάμπινγκ που αναφέρεται στο άρθρο 1.  Βρυξέλλες, 21 Δεκεμβρίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 255 της 25. 9. 1984, σ. 9.


title: Απόφαση του Συμβουλίου, της 16ης Απριλίου 2007 , για την αντικατάσταση ενός αναπληρωματικού μέλους του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας

text:
               3.5.2007

               EL

               Επίσημη Εφημερίδα της Ευρωπαϊκής Ένωσης

               C 99/8

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 16ης Απριλίου 2007
   για την αντικατάσταση ενός αναπληρωματικού μέλους του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας
   (2007/C 99/11)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη, τον κανονισμό (ΕΟΚ) αριθ. 1365/75 του Συμβουλίου της 26ης Μαΐου 1975, σχετικά με τη σύσταση Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (1), και ιδίως το άρθρο 6,
   εκτιμώντας τα εξής:

               (1)

               το Συμβούλιο, με απόφασή του της 13ης Δεκεμβρίου 2004 (2), διόρισε τα τακτικά και αναπληρωματικά μέλη του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, για τη χρονική περίοδο έως τις 18 Οκτωβρίου 2007,

               (2)

               έχει χηρεύσει μία θέση αναπληρωματικού μέλους του Διοικητικού Συμβουλίου του προαναφερθέντος Ιδρύματος, στην κατηγορία των εκπροσώπων των οργανώσεων εργοδοτών, μετά την παραίτηση της κας Daiga ERMSONE,

               (3)

               η Επιτροπή υπέβαλε την υποψηφιότητα για την πλήρωση της κενής θέσης,

         ΑΠΟΦΑΣΙΖΕΙ:
   Άρθρο μόνο
   Η κα Kristīne DOLGIHA διορίζεται αναπληρωματικό μέλος του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας εις αντικατάσταση της κας Daiga ERMSONE, για το υπόλοιπο της θητείας, ήτοι έως τις 18 Οκτωβρίου 2007.

      Λουξεμβούργο, 16 Απριλίου 2007.

            Για το Συμβούλιο

            Ο Πρόεδρος

         H. SEEHOFER

      (1)  ΕΕ L 139 της 30.5.1975, σ. 1, κανονισμός όπως τροποποιήθηκε τελευταία από τον κανονισμό (ΕΚ) αριθ. 1111/2005, (ΕΕ L 184 της 15.7.2005, σ. 1).

      (2)  ΕΕ C 317 της 22.12.2004, σ. 4.


title: 87/496/ΕΟΚ: Απόφαση του Συμβουλίου της 11ης Δεκεμβρίου 1986 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Βουλγαρίας για το εμπόριο κλωστοϋφαντουργικών προϊόντων

text:
9. 10. 87                             Επίσημη Εφημερίδα των Ευρωπαϊκών Κοινοτήτων                                     Αριθ. L 287/ 1
                                                                II
                                  (Πράξεις για την ισχύ των οποίων δεν απαιτείται δημοσίευση)
                                                     ΣΥΜΒΟΥΛΙΟ
                                               ΑΠΟΦΑΣΗ TOV ΣΥΜΒΟΥΛΙΟΥ
                                                    της 11ης Δεκεμβρίου 1986
                 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας
                      και της Λαϊκής Δημοκρατίας της Βουλγαρίας για το εμπόριο κλωστοϋφαντουργικών
                                                            προϊόντων
                                                          (87/496/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                            εμπόριο κλωστοϋφαντουργικών προϊόντων εφαρμόζεται
                                                                    προσωρινά από την 1η Ιανουαρίου 1987 , έως ότου συνομολο
Έχοντας υπόψη :                                                    γηθεί τυπικά, με την επιφύλαξη της αμοιβαίας προσωρινής
                                                                    εφαρμογής εκ μέρους της συμβαλλόμενης χώρας.
τη συνθήκη για την ίδρυση της Ευρωπαϊκής Οικονομικής
Κοινότητας, και ιδίως το άρθρο 113 ,
                                                                   Το κείμενο της συμφωνίας επισυνάπτεται στην παρούσα
την πρόταση της Επιτροπής,                                          απόφαση ί 1).
Εκτιμώντας:
ότι η Επιτροπή διαπραγματεύτηκε εξ ονόματος της Κοινό
τητας συμφωνία για το εμπόριο κλωστοϋφαντουργικών                                              Άρθρο 2
προϊόντων με τη Βουλγαρία *
ότι θα πρέπει να εφαρμοστεί η εν λόγω συμφωνία , προσωρινά
από την 1η Ιανουαρίου 1987 , έως ότου ολοκληρωθούν οι               Η Επιτροπή καλείται να γνωστοποιήσει την παρούσα απόφρα-- ,
αναγκαίες διαδικασίες για τη σιναψή της, με την επιφύλαξη
                                                                   ση στη συμβαλλόμενη χώρα και να της ζητήσει _Wα" οηλώσει
                                                                   ότι συμφωνεί* τούτο θα ανακοινώσει στο JΓ£υμβούλιο.
της αμοιβαίας προσωρινής εφαρμογής εκ μέρους της
συμβαλλόμενης χώρας,
ΑΠΟΦΑΣΙΖΕΙ:
                                                                     Βρυξέλλες, 11 Δεκεμβρίου 1986.
                           Άρθρο 1                                                                            Γ\α το Συμβούλιο
 Η συμφωνία μεταξύ της Ευρωπαϊκής Οικονομικής Κοινότη                                                          Ο Πρόεδρος
 τας και της Λαϊκής Δημοκρατίας της Βουλγαρίας για το                                                            Κ . CLΑRΚΕ
                                                                    (') Πα τεχνικούς λόγους η παρούσα συμφωνία δημοσιεύεται στην
                                                                        Επίσημη Εφημερίδα των Ευρωπαϊκών Κοινοτήτων στη γλώσσα
                                                                        στην οποία απετέλεσε αντικείμενο διαπραγματεύσεων.


Avis juridique important

|

31995D0215

95/215/ΕΚ: Απόφαση του Συμβουλίου της 29ης Μαΐου 1995 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τις δημόσιες συμβάσεις

Επίσημη Εφημερίδα αριθ. L 134 της 20/06/1995 σ. 0025 - 0025

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαΐου 1995 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τις δημόσιες συμβάσεις (95/215/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2 τελευταία φράση, τα άρθρα 66 και 100 Α και το άρθρο 113 σε συνδυασμό με το άρθρο 228 παράγραφος 2 πρώτη φράση και παράγραφος 3,την πρόταση της Επιτροπής (1),τη σύμφωνη γνώμη του Ευρωπαϊκού Κοινοβουλίου (2),Εκτιμώντας:ότι η αρμοδιότητα της Κοινότητας να συνάπτει διεθνείς συμφωνίες προκύπτει όχι μόνον ευθέως από το σχετικό κείμενο της συνθήκης αλλά μπορεί να απορρέει και από άλλες διατάξεις της συνθήκης και από πράξεις που εκδίδονται, στο πλαίσιο αυτών των διατάξεων, από τα όργανα της Κοινότητας 7ότι, όταν θεσπίζονται κοινοτικοί κανόνες για την υλοποίηση των στόχων της συνθήκης, τα κράτη μέλη δεν μπορούν, εκτός του πλαισίου των κοινών οργάνων, να αναλαμβάνουν υποχρεώσεις οι οποίες ενδέχεται να θίξουν τους εν λόγω κανόνες ή να αλλοιώσουν την εμβέλειά τους 7ότι ένα μέρος των υποχρεώσεων που περιλαμβάνονται στη συμφωνία, την οποία διαπραγματεύτηκε η Ευρωπαϊκή Κοινότητα με τις Ηνωμένες Πολιτείες για τις δημόσιες συμβάσεις, εμπίπτει στην αποκλειστική αρμοδιότητα της Κοινότητας δυνάμει του άρθρου 113 της συνθήκης 7ότι, εξάλλου, μεταξύ των υπολοίπων εκ των εν λόγω υποχρεώσεων, ορισμένες επηρεάζουν τους κοινοτικούς κανόνες που θεσπίζονται βάσει του άρθρου 57 παράγραφος 2 και των άρθρων 66 και 100 Α της συνθήκης 7ότι, τέλος, το άρθρο 37 της οδηγίας 93/38/ΕΟΚ (3) αποδίδει ρητώς στα κοινοτικά όργανα αρμοδιότητα διαπραγμάτευσης με τις τρίτες χώρες για ό,τι αφορά το νομικό καθεστώς που εφαρμόζεται στις δημόσιες συμβάσεις που συνάπτονται από τους φορείς των κρατών μελών στους τομείς, μεταξύ άλλων, της ηλεκτρικής ενέργειας και των λιμένων 7ότι θα πρέπει να εγκριθεί η συμφωνία την οποία διαπραγματεύθηκε η Ευρωπαϊκή Κοινότητα με τις Ηνωμένες Πολιτείες για τις δημόσιες συμβάσεις,ΑΠΟΦΑΣΙΖΕΙ:Άρθρο 1 Εγκρίνεται εξ ονόματος της Ευρωπαϊκής Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τις δημόσιες συμβάσεις.Το κείμενο της συμφωνίας επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την ανωτέρω συμφωνία δεσμεύοντας την Ευρωπαϊκή Κοινότητα.Βρυξέλλες, 29 Μαΐου 1995.Για το ΣυμβούλιοΟ ΠρόεδροςH. de CHARETTE(1) ΕΕ αριθ. C 291 της 19. 10. 1994, σ. 4.(2) Γνώμη που διατυπώθηκε στις 19 Μαΐου 1995 (δεν δημοσιεύθηκε ακόμα στην Επίσημη Εφημερίδα).(3) Οδηγία 93/38/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (ΕΕ αριθ. L 199 της 9. 8. 1993, σ. 84).


title: Απόφαση 2013/233/ΚΕΠΠΑ του Συμβουλίου, της 22ας Μαΐου 2013 , σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)

text:
               24.5.2013

               EL

               Επίσημη Εφημερίδα της Ευρωπαϊκής Ένωσης

               L 138/15

         ΑΠΌΦΑΣΗ 2013/233/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Μαΐου 2013
   σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 23 Ιουλίου 2012 το Συμβούλιο, αναγνωρίζοντας τα σοβαρά προβλήματα ασφάλειας στη Λιβύη, επανέλαβε ότι η Ένωση είναι έτοιμη να παράσχει συνδρομή, μεταξύ άλλων μέσω της Κοινής Πολιτικής Ασφάλειας και Άμυνας (ΚΠΑΑ), στους τομείς της ασφάλειας και διαχείρισης των συνόρων, σε στενή συνεργασία με τις λιβυκές αρχές.

               (2)

               Στις 9 Ιανουαρίου 2013 ο υπουργός Εξωτερικών και Διεθνούς Συνεργασίας της Λιβύης απηύθυνε επιστολή στην Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ), εκφράζοντας ικανοποίηση για την πρόταση ΚΠΑΑ της Ένωσης να στηρίξει τις λιβυκές αρχές ώστε να αναπτύξουν ικανότητες ενίσχυσης της ασφάλειας των συνόρων της Λιβύης βραχυπρόθεσμα και να αναπτύξουν μια ευρύτερη στρατηγική έννοια της ολοκληρωμένης διαχείρισης των συνόρων (ΟΔΣ) μακροπρόθεσμα.

               (3)

               Στις 31 Ιανουαρίου 2013 το Συμβούλιο ενέκρινε τη γενική ιδέα διαχείρισης της κρίσης για πιθανή μη στρατιωτική αποστολή στη Λιβύη στο πλαίσιο της ΚΠΑΑ.

               (4)

               Το Κέντρο Επιφυλακής θα πρέπει να ενεργοποιηθεί για την αποστολή που αποφασίζεται με την παρούσα απόφαση.

               (5)

               Η αποστολή θα διεξάγεται στο πλαίσιο κατάστασης η οποία ενδέχεται να επιδεινωθεί και θα μπορούσε να παρεμποδίσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης για την Ευρωπαϊκή Ένωση (ΣΕΕ),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   Η Ένωση συστήνει αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya).
   Άρθρο 2
   Στόχοι
   Οι στόχοι της EUBAM Libya είναι να στηρίξει τις λιβυκές αρχές ώστε να αναπτύξουν ικανότητες ενίσχυσης της ασφάλειας των χερσαίων, θαλάσσιων και εναέριων συνόρων της Λιβύης βραχυπρόθεσμα και να αναπτύξουν μια ευρύτερη στρατηγική ΟΔΣ μακροπρόθεσμα.
   Άρθρο 3
   Καθήκοντα
   1.   Προκειμένου να εκπληρώσει τους στόχους του άρθρου 2, η EUBAM Libya έχει τις ακόλουθες αρμοδιότητες:

               α)

               στηρίζει, μέσω επιμόρφωσης και καθοδήγησης, τις λιβυκές αρχές ώστε να ενισχύσουν τις υπηρεσίες συνόρων, σύμφωνα με τα διεθνή πρότυπα και τις βέλτιστες πρακτικές·

               β)

               παρέχει συμβουλές στις λιβυκές αρχές όσον αφορά την ανάπτυξη εθνικής στρατηγικής ΟΔΣ της Λιβύης·

               γ)

               στηρίζει τις λιβυκές αρχές ώστε να ενισχύσουν τις θεσμικές επιχειρησιακές δυνατότητές τους.

         2.   Η EUBAM Libya δεν έχει εκτελεστικές αρμοδιότητες.
   Άρθρο 4
   Δομή διοίκησης και διάρθρωση
   1.   Η EUBAM Libya έχει ενοποιημένη δομή διοίκησης ως επιχείρηση διαχείρισης κρίσεων.
   2.   Η EUBAM Libya έχει το αρχηγείο της στην Τρίπολη της Λιβύης.
   3.   Η διάρθρωση της αποστολής EUBAM Libya γίνεται σύμφωνα με τα έγγραφα σχεδιασμού της.
   4.   Η EUBAM Libya διαθέτει δυνατότητα επεξεργασίας, σχεδιασμού και εκτέλεσης σχεδίων. Επιπλέον, η EUBAM Libya μπορεί, κατά περίπτωση και εφόσον κληθεί επί τούτου, να συντονίζει, να διευκολύνει και να παρέχει συμβουλές όσον αφορά σχέδια που υλοποιούνται από κράτη μέλη και από τρίτα κράτη υπό την ευθύνη τους, σε τομείς που συνδέονται με την EUBAM Libya και στηρίζουν τους στόχους της.
   Άρθρο 5
   Διοικητής μη στρατιωτικής επιχείρησης
   1.   Ο διευθυντής της μη στρατιωτικής δυνατότητας προγραμματισμού και διεξαγωγής επιχειρήσεων (CPCC) αναλαμβάνει καθήκοντα διοικητή μη στρατιωτικής επιχείρησης για την EUBAM Libya.
   2.   Ο διοικητής μη στρατιωτικής επιχείρησης, υπό τον πολιτικό έλεγχο και τη στρατηγική διοίκηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία της ΥΕ, ασκεί τη διοίκηση και τον έλεγχο της EUBAM Libya σε στρατηγικό επίπεδο.
   3.   Ο διοικητής μη στρατιωτικής επιχείρησης εξασφαλίζει, όσον αφορά τη διεξαγωγή των επιχειρήσεων, την ορθή και αποτελεσματική εφαρμογή των αποφάσεων του Συμβουλίου καθώς και των αποφάσεων της ΕΠΑ, μεταξύ άλλων μέσω της έκδοσης των απαιτούμενων εντολών στο στρατηγικό επίπεδο προς τον αρχηγό αποστολής, στον οποίον παρέχει συμβουλές και τεχνική υποστήριξη.
   4.   Ο διοικητής μη στρατιωτικής επιχείρησης αναφέρεται στο Συμβούλιο μέσω της ΥΕ.
   5.   Το σύνολο του αποσπασμένου προσωπικού παραμένει πλήρως υπό τη διοίκηση των εθνικών αρχών των κρατών ή του κράτους από το οποίο αποσπάστηκε σύμφωνα με τους εθνικούς κανόνες του σχετικού θεσμικού οργάνου της Ένωσης ή της Ευρωπαϊκής Υπηρεσίας Εξωτερικής Δράσης (ΕΥΕΔ). Οι αρχές αυτές μεταβιβάζουν τον επιχειρησιακό έλεγχο (OPCON) του προσωπικού τους, των ομάδων και των μονάδων τους στον διοικητή μη στρατιωτικής επιχείρησης.
   6.   Ο διοικητής μη στρατιωτικής επιχείρησης φέρει τη γενική ευθύνη να εξασφαλίζει ότι η Ένωση ασκεί το καθήκον επιμέλειας κατά τα δέοντα.
   7.   Ο διοικητής μη στρατιωτικής επιχείρησης, ο ειδικός εντεταλμένος της Ευρωπαϊκής Ένωσης (ΕΕΕΕ) για την περιοχή της Νότιας Μεσογείου, ο επικεφαλής της αντιπροσωπείας της Ένωσης στη Λιβύη και ο αρχηγός της αποστολής της EUBAM Libya διαβουλεύονται μεταξύ τους, εφόσον απαιτείται.
   Άρθρο 6
   Αρχηγός αποστολής
   1.   Ο αρχηγός αποστολής είναι υπεύθυνος για τη διοίκηση και τον έλεγχο της EUBAM Libya στο θέατρο των επιχειρήσεων και είναι άμεσα υπόλογος στον διοικητή μη στρατιωτικής επιχείρησης.
   2.   Ο αρχηγός αποστολής διοικεί και ελέγχει το προσωπικό, τις ομάδες και τις μονάδες των συμμετεχόντων κρατών βάσει των διαταγών του διοικητή μη στρατιωτικής επιχείρησης και έχει την ευθύνη για τη διοίκηση και τη διοικητική μέριμνα, μεταξύ άλλων, για τα περιουσιακά στοιχεία, τους πόρους και τις πληροφορίες που τίθενται στη διάθεση της EUBAM Libya.
   3.   O αρχηγός αποστολής δίδει εντολές προς το σύνολο του προσωπικού της EUBAM Libya, συμπεριλαμβανομένου του γραφείου υποστήριξης στις Βρυξέλλες και των περιφερειακών αξιωματικών συνδέσμων, κατά περίπτωση, με στόχο την αποτελεσματική διεξαγωγή της αποστολής EUBAM Libya στο θέατρο των επιχειρήσεων, αναλαμβάνοντας τον συντονισμό και την καθημερινή διαχείριση της αποστολής και ακολουθώντας τις εντολές στρατηγικού επιπέδου του διοικητή μη στρατιωτικής επιχείρησης.
   4.   Ο αρχηγός αποστολής είναι υπεύθυνος για την εκτέλεση του προϋπολογισμού της EUBAM Libya. Προς τούτο, ο αρχηγός αποστολής υπογράφει σύμβαση με την Ευρωπαϊκή Επιτροπή.
   5.   Ο αρχηγός αποστολής είναι υπεύθυνος για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικές εξουσίες ασκούνται από την οικεία εθνική αρχή σύμφωνα με τους εθνικούς κανόνες, από το αντίστοιχο θεσμικό όργανο της Ένωσης ή από την ΕΥΕΔ.
   6.   Ο αρχηγός αποστολής εκπροσωπεί την EUBAM Libya στην περιοχή επιχειρήσεων και εξασφαλίζει την κατάλληλη προβολή της αποστολής.
   7.   Ο αρχηγός αποστολής συντονίζεται, κατά περίπτωση, με άλλους επιτόπου φορείς της Ένωσης. Ο αρχηγός αποστολής, χωρίς να θίγεται η δομή διοίκησης, λαμβάνει επιτόπου πολιτική καθοδήγηση από τον ΕΕΕΕ για την περιοχή της Νότιας Μεσογείου σε διαβούλευση με τον επικεφαλής της αντιπροσωπείας της Ένωσης στη Λιβύη.
   8.   Στο πλαίσιο της δυνατότητας σχεδιασμού, ο αρχηγός αποστολής είναι εξουσιοδοτημένος να προσφεύγει στην οικονομική συνδρομή των κρατών μελών ή τρίτων κρατών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της EUBAM Libya, εάν το σχέδιο:

               α)

               προβλέπεται στο δελτίο δημοσιονομικών επιπτώσεων σχετικά με την παρούσα απόφαση· ή

               β)

               περιελήφθη, κατά τη διάρκεια της EUBAM Libya, στο δελτίο δημοσιονομικών επιπτώσεων κατόπιν αιτήματος του αρχηγού αποστολής.

         Στις περιπτώσεις αυτές, ο αρχηγός αποστολής συνάπτει συμφωνία με τα ενδιαφερόμενα κράτη, η οποία ρυθμίζει, ιδίως, τους ειδικούς όρους σχετικά με τον χειρισμό κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων του αρχηγού αποστολής κατά τη διαχείριση των κεφαλαίων που παρέχονται από τα συνεισφέροντα κράτη.
   Τα κράτη που παρέχουν την οικονομική συνδρομή δεν μπορούν επ’ ουδενί να καθιστούν υπεύθυνους την Ένωση ή την ΥΕ για πράξεις ή παραλείψεις που διαπράττει ο αρχηγός αποστολής κατά τη χρησιμοποίηση των κεφαλαίων των κρατών που παρέχουν την οικονομική συνδρομή.
   Άρθρο 7
   Προσωπικό
   1.   Η EUBAM Libya απαρτίζεται πρωτίστως από προσωπικό που αποσπάται από τα κράτη μέλη, τα θεσμικά όργανα της Ένωσης ή την ΕΥΕΔ.
   2.   Κάθε κράτος μέλος, θεσμικό όργανο της Ένωσης ή η ΕΥΕΔ επιβαρύνεται με τις δαπάνες του προσωπικού που έχει αποσπάσει, συμπεριλαμβανομένων των ταξιδιωτικών εξόδων προς και από τον τόπο απόσπασης, των μισθών, της ιατροφαρμακευτικής περίθαλψης και των επιδομάτων πέραν των εφαρμοστέων καθημερινών αποζημιώσεων.
   3.   Εμπίπτει στην αρμοδιότητα κάθε κράτους μέλους, του θεσμικού οργάνου της Ένωσης και της ΕΥΕΔ να αντικρούει τυχόν αξίωση συνδεόμενη με την απόσπαση εκ μέρους του αποσπασμένου μέλους του προσωπικού ή που το αφορά· εμπίπτει επίσης στην αρμοδιότητά του να προβαίνει, ενδεχομένως, σε ενέργειες κατά του αποσπασθέντος.
   4.   Η EUBAM Libya δύναται να προσλαμβάνει διεθνές και τοπικό προσωπικό με σύμβαση εργασίας εάν τα απαιτούμενα καθήκοντα δεν εκτελούνται από το αποσπασθέν προσωπικό των κρατών μελών, των θεσμικών οργάνων της Ένωσης ή της ΕΥΕΔ. Κατ’ εξαίρεση, σε δεόντως αιτιολογημένες περιπτώσεις, εάν δεν υπάρχουν υποψήφιοι με τα απαιτούμενα προσόντα από τα κράτη μέλη, μπορούν να προσλαμβάνονται υπήκοοι των συμμετεχόντων τρίτων κρατών με σύμβαση εργασίας, εφόσον αυτό κρίνεται σκόπιμο.
   5.   Οι όροι εργασίας, τα δικαιώματα και οι υποχρεώσεις για το διεθνές και τοπικό προσωπικό καθορίζονται στις συμβάσεις μεταξύ του αρχηγού αποστολής και των εν λόγω μελών του προσωπικού.
   Άρθρο 8
   Καθεστώς της αποστολής EUBAM Libya και του προσωπικού της
   Το καθεστώς της EUBAM Libya και του προσωπικού της, συμπεριλαμβανομένων, ενδεχομένως, των προνομίων, των ασυλιών και των άλλων εγγυήσεων που απαιτούνται για την ολοκλήρωση και την εύρυθμη διεξαγωγή της EUBAM Libya, αποτελεί αντικείμενο συμφωνίας που συνάπτεται κατ’ εφαρμογή του άρθρου 37 της ΣΕΕ και σύμφωνα με τη διαδικασία που ορίζεται στο άρθρο 218 της Συνθήκης για τη λειτουργία της Ευρωπαϊκής Ένωσης.
   Άρθρο 9
   Πολιτικός έλεγχος και στρατηγική διεύθυνση
   1.   Η ΕΠΑ ασκεί, υπό την ευθύνη του Συμβουλίου και της ΥΕ, τον πολιτικό έλεγχο και τη στρατηγική διεύθυνση της αποστολής EUBAM Libya. Με την παρούσα απόφαση, το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις για τον σκοπό αυτό σύμφωνα με το άρθρο 38 τρίτο εδάφιο της ΣΕΕ. Η εξουσιοδότηση αυτή περιλαμβάνει και την εξουσία να διορίζει, κατόπιν πρότασης της ΥΕ, αρχηγό αποστολής και να τροποποιεί την αρχική ιδέα ενέργειας των επιχειρήσεων + (CONOPS Plus) και το σχέδιο επιχειρήσεων (OPLAN). Το Συμβούλιο διατηρεί την εξουσία λήψης αποφάσεων όσον αφορά τους στόχους και τον τερματισμό της EUBAM Libya.
   2.   Η ΕΠΑ υποβάλλει έκθεση στο Συμβούλιο σε τακτά διαστήματα.
   3.   Στην ΕΠΑ υποβάλλονται, σε τακτά χρονικά διαστήματα και ανάλογα με τις ανάγκες, εκθέσεις από τον διοικητή μη στρατιωτικής επιχείρησης και τον αρχηγό αποστολής για ζητήματα που εμπίπτουν στους αντίστοιχους τομείς αρμοδιοτήτων τους.
   Άρθρο 10
   Συμμετοχή τρίτων κρατών
   1.   Με την επιφύλαξη της αυτονομίας της Ένωσης όσον αφορά τη λήψη αποφάσεων και του ενιαίου θεσμικού πλαισίου της, τρίτα κράτη μπορούν να κληθούν να συνεισφέρουν στην EUBAM Libya, υπό την προϋπόθεση ότι αναλαμβάνουν τα έξοδα του προσωπικού που αποσπούν, συμπεριλαμβανομένων των μισθών, της ασφάλισης κατά παντός κινδύνου, των ημερήσιων αποζημιώσεων και των εξόδων ταξιδιού προς και από τη Λιβύη, και ότι συμβάλλουν στην κάλυψη των λειτουργικών δαπανών της EUBAM Libya, αναλόγως των αναγκών.
   2.   Τα τρίτα κράτη που συνεισφέρουν στην EUBAM Libya έχουν τα ίδια δικαιώματα και υποχρεώσεις με τα κράτη μέλη που συμμετέχουν στην EUBAM Libya όσον αφορά την καθημερινή διαχείριση της EUBAM Libya.
   3.   Το Συμβούλιο εξουσιοδοτεί την ΕΠΑ να λαμβάνει τις συναφείς αποφάσεις αποδοχής των προτεινόμενων συνεισφορών και να συγκροτήσει Επιτροπή Συνεισφερόντων.
   4.   Λεπτομερείς διατάξεις για τη συμμετοχή τρίτων κρατών καλύπτονται από συμφωνίες που συνάπτονται σύμφωνα με το άρθρο 37 της ΣΕΕ και, εφόσον απαιτείται, συμπληρωματικές τεχνικές συμφωνίες. Εάν η Ένωση και ένα τρίτο κράτος συνάψουν ή έχουν συνάψει συμφωνία που θεσπίζει πλαίσιο για τη συμμετοχή του εν λόγω τρίτου κράτους σε επιχειρήσεις διαχείρισης κρίσης της Ένωσης, οι διατάξεις της εν λόγω συμφωνίας εφαρμόζονται στο πλαίσιο της EUBAM Libya.
   Άρθρο 11
   Ασφάλεια
   1.   Ο διοικητής μη στρατιωτικής επιχείρησης διευθύνει τον σχεδιασμό των μέτρων ασφαλείας του αρχηγού αποστολής και εξασφαλίζει την ορθή και αποτελεσματική εφαρμογή τους από την αποστολή EUBAM Libya, σύμφωνα με το άρθρο 5.
   2.   Ο αρχηγός αποστολής είναι υπεύθυνος για την ασφάλεια της EUBAM Libya και για τη συμμόρφωση με τις στοιχειώδεις απαιτήσεις ασφάλειας που εφαρμόζονται στην EUBAM Libya, σύμφωνα με την πολιτική της Ένωσης για την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της ΣΕΕ και σύμφωνα με τα συνοδευτικά έγγραφα.
   3.   Ο αρχηγός αποστολής επικουρείται από έναν ανώτερο αξιωματικό ασφαλείας της αποστολής, ο οποίος αναφέρεται στον αρχηγό αποστολής και διατηρεί επίσης στενή επαγγελματική σχέση με την ΕΥΕΔ.
   4.   Το προσωπικό της EUBAM Libya υποβάλλεται σε υποχρεωτική εκπαίδευση για θέματα ασφάλειας πριν από την ανάληψη των καθηκόντων του, σύμφωνα με το OPLAN. Ακολουθεί επίσης τακτική επανεκπαίδευση στο θέατρο των επιχειρήσεων, η οποία οργανώνεται από τον αξιωματικό ασφαλείας της αποστολής.
   5.   Ο αρχηγός αποστολής εξασφαλίζει την προστασία των διαβαθμισμένων πληροφοριών της ΕΕ σύμφωνα με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (1).
   Άρθρο 12
   Κέντρο Επιφυλακής
   Το Κέντρο Επιφυλακής ενεργοποιείται για την EUBAM Libya.
   Άρθρο 13
   Χρηματοδοτικές ρυθμίσεις
   1.   Το ποσό δημοσιονομικής αναφοράς που προορίζεται να καλύψει τις δαπάνες οι οποίες σχετίζονται με την EUBAM Libya για τους πρώτους 12 μήνες μετά την έναρξη ισχύος της παρούσας απόφασης ανέρχεται σε 30 300 000 ευρώ. Το ποσό δημοσιονομικής αναφοράς για τις μετέπειτα περιόδους αποφασίζεται από το Συμβούλιο.
   2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Επιτρέπεται να υποβάλλουν προσφορές για συμβάσεις υπήκοοι συμμετεχόντων τρίτων κρατών και υπήκοοι χωρών υποδοχής και γειτονικών χωρών. Υπό την επιφύλαξη της έγκρισης της Επιτροπής, ο αρχηγός αποστολής μπορεί να συνάπτει τεχνικούς διακανονισμούς με τα κράτη μέλη, τα συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμών, υπηρεσιών και εγκαταστάσεων στην EUBAM Libya.
   4.   Οι χρηματοδοτικές ρυθμίσεις τηρούν τις επιχειρησιακές απαιτήσεις της EUBAM Libya, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων της.
   5.   Ο αρχηγός αποστολής προβαίνει σε πλήρη ενημέρωση της Επιτροπής, υπό την εποπτεία της οποίας τελεί, για τις δραστηριότητες που αναλαμβάνονται στο πλαίσιο της σύμβασής του.
   6.   Οι δαπάνες που συνδέονται με την EUBAM Libya είναι επιλέξιμες από την ημερομηνία έναρξης ισχύος της παρούσας απόφασης.
   Άρθρο 14
   Συνοχή της αντίδρασης της Ένωσης και συντονισμός
   1.   Η ΥΕ διασφαλίζει τη συνοχή της εφαρμογής της παρούσας απόφασης με το σύνολο της εξωτερικής δράσης της Ένωσης, συμπεριλαμβανομένων των αναπτυξιακών προγραμμάτων της Ένωσης.
   2.   Χωρίς να θίγεται η δομή διοίκησης, ο αρχηγός αποστολής ενεργεί σε στενό συντονισμό με την αντιπροσωπεία της Ένωσης στην Τρίπολη ώστε να διασφαλίζεται η συνοχή της δράσης της Ένωσης στη Λιβύη.
   3.   Ο αρχηγός αποστολής συντονίζει στενά τη δράση του με τους επικεφαλής των αποστολών των κρατών μελών που έχουν παρουσία στη Λιβύη.
   4.   Ο αρχηγός αποστολής συντονίζει τη δράση του με τα οικεία τρίτα μέρη στη Λιβύη.
   Άρθρο 15
   Γνωστοποίηση πληροφοριών
   1.   Η ΥΕ εξουσιοδοτείται να γνωστοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις ανάγκες της EUBAM Libya, διαβαθμισμένες πληροφορίες της ΕΕ έως τη διαβάθμιση «CONFIDENTIEL UE / EU CONFIDENTIAL» που έχουν παραχθεί για τους σκοπούς της EUBAM Libya, σύμφωνα με την απόφαση 2011/292/ΕΕ.
   2.   Σε περίπτωση συγκεκριμένης και άμεσης επιχειρησιακής ανάγκης, η ΥΕ εξουσιοδοτείται επίσης να γνωστοποιεί στο κράτος υποδοχής διαβαθμισμένες πληροφορίες της ΕΕ έως τη διαβάθμιση «RESTREINT UE / EU RESTRICTED» που έχουν παραχθεί για τους σκοπούς της EUBAM Libya, σύμφωνα με την απόφαση 2011/292/ΕΕ. Για τον σκοπό αυτό, θεσπίζονται ρυθμίσεις ανάμεσα στην ΥΕ και τις αρμόδιες αρχές του κράτους υποδοχής.
   3.   Η ΥΕ εξουσιοδοτείται να γνωστοποιεί στα τρίτα κράτη που συμμετέχουν στην παρούσα απόφαση μη διαβαθμισμένα έγγραφα της ΕΕ που αναφέρονται σε συσκέψεις του Συμβουλίου σχετικές με την EUBAM Libya και εμπίπτουν στην υποχρέωση τήρησης του επαγγελματικού απορρήτου, σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (2).
   4.   Η ΥΕ δύναται να μεταβιβάζει τις αρμοδιότητες των παραγράφων 1 έως 3, καθώς και τη δυνατότητα θέσπισης των ρυθμίσεων που αναφέρονται στην παράγραφο 2, σε πρόσωπα που βρίσκονται υπό την εποπτεία της, στον διοικητή μη στρατιωτικής επιχείρησης και/ή στον αρχηγό αποστολής.
   Άρθρο 16
   Έναρξη και διάρκεια ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται για περίοδο 24 μηνών.

      Βρυξέλλες, 22 Μαΐου 2013.

            Για το Συμβούλιο

            Ο Πρόεδρος

         E. GILMORE

      (1)  ΕΕ L 141 της 27.5.2011, σ. 17.

      (2)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).